pli: Idha tvaṁ, dīghāvu, sabbasaṅkhāresu aniccānupassī viharāhi, anicce dukkhasaññī, dukkhe anattasaññī pahānasaññī virāgasaññī nirodhasaññīti.


nikaya: sn

layer: root

title_pli: Saṁyutta Nikāya 55.3 1. Veḷudvāravagga

pli: Evañhi te, dīghāvu, sikkhitabban”ti.


pli: “Yeme, bhante, bhagavatā cha vijjābhāgiyā dhammā desitā, saṁvijjante dhammā mayi, ahañca tesu dhammesu sandissāmi.


pli: Ahañhi, bhante, sabbasaṅkhāresu aniccānupassī viharāmi, anicce dukkhasaññī, dukkhe anattasaññī pahānasaññī virāgasaññī nirodhasaññī.


pli: Api ca me, bhante, evaṁ hoti:


pli: ‘mā hevāyaṁ jotiko gahapati mamaccayena vighātaṁ āpajjī’”ti.


pli: “Mā tvaṁ, tāta dīghāvu, evaṁ manasākāsi.


pli: Iṅgha tvaṁ, tāta dīghāvu, yadeva te bhagavā āha, tadeva tvaṁ sādhukaṁ manasi karohī”ti.


pli: Atha kho bhagavā dīghāvuṁ upāsakaṁ iminā ovādena ovaditvā uṭṭhāyāsanā pakkāmi.


pli: Atha kho dīghāvu upāsako acirapakkantassa bhagavato kālamakāsi.


pli: Atha kho sambahulā bhikkhū yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “yo so, bhante, dīghāvu nāma upāsako bhagavatā saṅkhittena ovādena ovadito so kālaṅkato.


pli: Tassa kā gati, ko abhisamparāyo”ti?


pli: “Paṇḍito, bhikkhave, dīghāvu upāsako, paccapādi dhammassānudhammaṁ, na ca maṁ dhammādhikaraṇaṁ vihesesi.


pli: Dīghāvu, bhikkhave, upāsako pañcannaṁ orambhāgiyānaṁ saṁyojanānaṁ parikkhayā opapātiko tattha parinibbāyī anāvattidhammo tasmā lokā”ti.


pli: Tatiyaṁ.


title_pli: Saṁyutta Nikāya 55.30 3. Saraṇānivagga

pli: Saṁyutta Nikāya 55.30


pli: 3. Saraṇānivagga


pli: Nandakalicchavisutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho nandako licchavimahāmatto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho nandakaṁ licchavimahāmattaṁ bhagavā etadavoca:


pli: “Catūhi kho, nandaka, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Katamehi catūhi?


pli: Idha, nandaka, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imehi kho, nandaka, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Imehi ca pana, nandaka, catūhi dhammehi samannāgato ariyasāvako āyunā saṁyutto hoti dibbenapi mānusenapi;


pli: vaṇṇena saṁyutto hoti dibbenapi mānusenapi;


pli: sukhena saṁyutto hoti dibbenapi mānusenapi;


pli: yasena saṁyutto hoti dibbenapi mānusenapi;


pli: ādhipateyyena saṁyutto hoti dibbenapi mānusenapi.


pli: Taṁ kho panāhaṁ, nandaka, nāññassa samaṇassa vā brāhmaṇassa vā sutvā vadāmi. Api ca yadeva mayā sāmaṁ ñātaṁ sāmaṁ diṭṭhaṁ sāmaṁ viditaṁ, tadevāhaṁ vadāmī”ti.


pli: Evaṁ vutte, aññataro puriso nandakaṁ licchavimahāmattaṁ etadavoca:


pli: “nahānakālo, bhante”ti.


pli: “Alaṁ dāni, bhaṇe, etena bāhirena nahānena.


pli: Alamidaṁ ajjhattaṁ nahānaṁ bhavissati, yadidaṁ—


pli: bhagavati pasādo”ti.


pli: Dasamaṁ.


pli: Saraṇānivaggo tatiyo.


pli: Tassuddānaṁ


pli: Mahānāmena dve vuttā,


pli: godhā ca saraṇā duve;


pli: Duve anāthapiṇḍikā,


pli: duve verabhayena ca;


pli: Licchavī dasamo vutto,


pli: vaggo tena pavuccatīti.


title_pli: Saṁyutta Nikāya 55.31 4. Puññābhisandavagga

pli: Saṁyutta Nikāya 55.31


pli: 4. Puññābhisandavagga


pli: Paṭhamapuññābhisandasutta


pli: Sāvatthinidānaṁ.


pli: “Cattārome, bhikkhave, puññābhisandā kusalābhisandā sukhassāhārā.


pli: Katame cattāro?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Ayaṁ paṭhamo puññābhisando kusalābhisando sukhassāhāro.


pli: Puna caparaṁ, bhikkhave, ariyasāvako dhamme aveccappasādena samannāgato hoti—


pli: svākkhāto bhagavatā dhammo …pe… paccattaṁ veditabbo viññūhīti.


pli: Ayaṁ dutiyo puññābhisando kusalābhisando sukhassāhāro.


pli: Puna caparaṁ, bhikkhave, ariyasāvako saṅghe aveccappasādena samannāgato hoti—


pli: suppaṭipanno bhagavato sāvakasaṅgho …pe… anuttaraṁ puññakkhettaṁ lokassāti.


pli: Ayaṁ tatiyo puññābhisando kusalābhisando sukhassāhāro.


pli: Puna caparaṁ, bhikkhave, ariyasāvako ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Ayaṁ catuttho puññābhisando kusalābhisando sukhassāhāro.


pli: Ime kho, bhikkhave, cattāro puññābhisandā kusalābhisandā sukhassāhārā”ti.


pli: Paṭhamaṁ.


title_pli: Saṁyutta Nikāya 55.32 4. Puññābhisandavagga

pli: Saṁyutta Nikāya 55.32


pli: 4. Puññābhisandavagga


pli: Dutiyapuññābhisandasutta


pli: “Cattārome, bhikkhave, puññābhisandā kusalābhisandā sukhassāhārā.


pli: Katame cattāro?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Ayaṁ paṭhamo puññābhisando kusalābhisando sukhassāhāro.


pli: Puna caparaṁ, bhikkhave, ariyasāvako dhamme …pe…


pli: saṅghe …pe….


pli: Puna caparaṁ, bhikkhave, ariyasāvako vigatamalamaccherena cetasā agāraṁ ajjhāvasati muttacāgo payatapāṇi vossaggarato yācayogo dānasaṁvibhāgarato.


pli: Dutiyaṁ.


title_pli: Saṁyutta Nikāya 55.33 4. Puññābhisandavagga

pli: Saṁyutta Nikāya 55.33


pli: Tatiyapuññābhisandasutta


pli: Puna caparaṁ, bhikkhave, ariyasāvako paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Ayaṁ catuttho puññābhisando kusalābhisando sukhassāhāro.


pli: Ime kho, bhikkhave, cattāro puññābhisandā kusalābhisandā sukhassāhārā”ti.


pli: Tatiyaṁ.


title_pli: Saṁyutta Nikāya 55.34 4. Puññābhisandavagga

pli: Saṁyutta Nikāya 55.34


pli: 4. Puññābhisandavagga


pli: Paṭhamadevapadasutta


pli: Sāvatthinidānaṁ.


pli: “Cattārimāni, bhikkhave, devānaṁ devapadāni avisuddhānaṁ sattānaṁ visuddhiyā apariyodātānaṁ sattānaṁ pariyodapanāya.


pli: Katamāni cattāri?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Idaṁ paṭhamaṁ devānaṁ devapadaṁ avisuddhānaṁ sattānaṁ visuddhiyā apariyodātānaṁ sattānaṁ pariyodapanāya.


pli: Puna caparaṁ, bhikkhave, ariyasāvako dhamme …pe…


pli: saṅghe …pe….


pli: Puna caparaṁ, bhikkhave, ariyasāvako ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Idaṁ catutthaṁ devānaṁ devapadaṁ avisuddhānaṁ sattānaṁ visuddhiyā apariyodātānaṁ sattānaṁ pariyodapanāya.


pli: Imāni kho, bhikkhave, cattāri devānaṁ devapadāni avisuddhānaṁ sattānaṁ visuddhiyā apariyodātānaṁ sattānaṁ pariyodapanāyā”ti.


pli: Catutthaṁ.


title_pli: Saṁyutta Nikāya 55.35 4. Puññābhisandavagga

pli: Saṁyutta Nikāya 55.35


pli: Dutiyadevapadasutta


pli: So iti paṭisañcikkhati:


pli: ‘kiṁ nu kho devānaṁ devapadan’ti?


pli: So evaṁ pajānāti:


pli: ‘abyābajjhaparame khvāhaṁ etarahi deve suṇāmi.


pli: Na ca kho panāhaṁ kiñci byābādhemi tasaṁ vā thāvaraṁ vā.


pli: Na kho panāhaṁ kiñci byābādhemi tasaṁ vā thāvaraṁ vā.


pli: Pañcamaṁ.


title_pli: Saṁyutta Nikāya 55.36 4. Puññābhisandavagga

pli: Saṁyutta Nikāya 55.36


pli: 4. Puññābhisandavagga


pli: Devasabhāgatasutta


pli: “Catūhi, bhikkhave, dhammehi samannāgataṁ attamanā devā sabhāgataṁ kathenti.


pli: Katamehi catūhi?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Yā tā devatā buddhe aveccappasādena samannāgatā ito cutā tatrūpapannā tāsaṁ evaṁ hoti:


pli: ‘yathārūpena kho mayaṁ buddhe aveccappasādena samannāgatā tato cutā idhūpapannā, ariyasāvakopi tathārūpena buddhe aveccappasādena samannāgato ehīti devānaṁ santike’ti.


pli: Puna caparaṁ, bhikkhave, ariyasāvako dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Yā tā devatā ariyakantehi sīlehi samannāgatā ito cutā tatrūpapannā tāsaṁ evaṁ hoti:


pli: ‘yathārūpehi kho mayaṁ ariyakantehi sīlehi samannāgatā tato cutā idhūpapannā, ariyasāvakopi tathārūpehi ariyakantehi sīlehi samannāgato ehīti devānaṁ santike’ti.


pli: Imehi kho, bhikkhave, catūhi dhammehi samannāgataṁ attamanā devā sabhāgataṁ kathentī”ti.


pli: Chaṭṭhaṁ.


title_pli: Saṁyutta Nikāya 55.37 4. Puññābhisandavagga

pli: Saṁyutta Nikāya 55.37


pli: Mahānāmasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Atha kho mahānāmo sakko yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho mahānāmo sakko bhagavantaṁ etadavoca:


pli: “Kittāvatā nu kho, bhante, upāsako hotī”ti?


pli: “Yato kho, mahānāma, buddhaṁ saraṇaṁ gato hoti, dhammaṁ saraṇaṁ gato hoti, saṅghaṁ saraṇaṁ gato hoti—


pli: ettāvatā kho, mahānāma, upāsako hotī”ti.


pli: “Kittāvatā pana, bhante, upāsako sīlasampanno hotī”ti?


pli: “Yato kho, mahānāma, upāsako pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti, surāmerayamajjappamādaṭṭhānā paṭivirato hoti—


pli: ettāvatā kho, mahānāma, upāsako sīlasampanno hotī”ti.


pli: “Kittāvatā pana, bhante, upāsako saddhāsampanno hotī”ti?


pli: “Idha, mahānāma, upāsako saddho hoti, saddahati tathāgatassa bodhiṁ—


pli: itipi so bhagavā …pe… satthā devamanussānaṁ buddho bhagavāti.


pli: Ettāvatā kho, mahānāma, upāsako saddhāsampanno hotī”ti.


pli: “Kittāvatā pana, bhante, upāsako cāgasampanno hotī”ti?


pli: “Idha, mahānāma, upāsako vigatamalamaccherena cetasā agāraṁ ajjhāvasati muttacāgo payatapāṇi vossaggarato yācayogo dānasaṁvibhāgarato—


pli: ettāvatā kho, mahānāma, upāsako cāgasampanno hotī”ti.


pli: “Kittāvatā pana, bhante, upāsako paññāsampanno hotī”ti?


pli: “Idha, mahānāma, upāsako paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā—


pli: ettāvatā kho, mahānāma, upāsako paññāsampanno hotī”ti.


pli: Sattamaṁ.


title_pli: Saṁyutta Nikāya 55.38 4. Puññābhisandavagga

pli: Saṁyutta Nikāya 55.38


pli: 4. Puññābhisandavagga


pli: Vassasutta


pli: “Seyyathāpi, bhikkhave, uparipabbate thullaphusitake deve vassante taṁ udakaṁ yathāninnaṁ pavattamānaṁ pabbatakandarapadarasākhā paripūreti, pabbatakandarapadarasākhā paripūrā kusobbhe paripūrenti, kusobbhā paripūrā mahāsobbhe paripūrenti, mahāsobbhā paripūrā kunnadiyo paripūrenti, kunnadiyo paripūrā mahānadiyo paripūrenti, mahānadiyo paripūrā mahāsamuddaṁ paripūrenti;


pli: evameva kho, bhikkhave, ariyasāvakassa yo ca buddhe aveccappasādo, yo ca dhamme aveccappasādo, yo ca saṅghe aveccappasādo, yāni ca ariyakantāni sīlāni—


pli: ime dhammā sandamānā pāraṁ gantvā āsavānaṁ khayāya saṁvattantī”ti.


pli: Aṭṭhamaṁ.


title_pli: Saṁyutta Nikāya 55.39 4. Puññābhisandavagga

pli: Saṁyutta Nikāya 55.39


pli: Kāḷigodhasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Atha kho bhagavā pubbaṇhasamayaṁ nivāsetvā pattacīvaramādāya yena kāḷigodhāya sākiyāniyā nivesanaṁ tenupasaṅkami; upasaṅkamitvā paññatte āsane nisīdi.


pli: Atha kho kāḷigodhā sākiyānī yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho kāḷigodhaṁ sākiyāniṁ bhagavā etadavoca:


pli: “Catūhi kho, godhe, dhammehi samannāgatā ariyasāvikā sotāpannā hoti avinipātadhammā niyatā sambodhiparāyaṇā.


pli: Katamehi catūhi?


pli: Idha, godhe, ariyasāvikā buddhe aveccappasādena samannāgatā hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: vigatamalamaccherena cetasā agāraṁ ajjhāvasati muttacāgā payatapāṇinī vossaggaratā yācayogā dānasaṁvibhāgaratā.


pli: Imehi kho, godhe, catūhi dhammehi samannāgatā ariyasāvikā sotāpannā hoti avinipātadhammā niyatā sambodhiparāyaṇā”ti.


pli: “Yānimāni, bhante, bhagavatā cattāri sotāpattiyaṅgāni desitāni, saṁvijjante dhammā mayi, ahañca tesu dhammesu sandissāmi.


pli: Ahañhi, bhante, buddhe aveccappasādena samannāgatā—


pli: yaṁ kho pana kiñci kule deyyadhammaṁ sabbaṁ taṁ appaṭivibhattaṁ sīlavantehi kalyāṇadhammehī”ti.


pli: “Lābhā te, godhe, suladdhaṁ te, godhe.


pli: Sotāpattiphalaṁ tayā, godhe, byākatan”ti.


pli: Navamaṁ.


title_pli: Saṁyutta Nikāya 55.4 1. Veḷudvāravagga

pli: Saṁyutta Nikāya 55.4


pli: 1. Veḷudvāravagga


pli: Paṭhamasāriputtasutta


pli: Ekaṁ samayaṁ āyasmā ca sāriputto āyasmā ca ānando sāvatthiyaṁ viharanti jetavane anāthapiṇḍikassa ārāme.


pli: Atha kho āyasmā ānando sāyanhasamayaṁ paṭisallānā vuṭṭhito …pe… ekamantaṁ nisinno kho āyasmā ānando āyasmantaṁ sāriputtaṁ etadavoca:


pli: “katinaṁ nu kho, āvuso sāriputta, dhammānaṁ samannāgamanahetu evamayaṁ pajā bhagavatā byākatā sotāpannā avinipātadhammā niyatā sambodhiparāyaṇā”ti?


pli: “Catunnaṁ kho, āvuso, dhammānaṁ samannāgamanahetu evamayaṁ pajā bhagavatā byākatā sotāpannā avinipātadhammā niyatā sambodhiparāyaṇā.


pli: Katamesaṁ catunnaṁ?


pli: Idhāvuso, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imesaṁ kho, āvuso, catunnaṁ dhammānaṁ samannāgamanahetu evamayaṁ pajā bhagavatā byākatā sotāpannā avinipātadhammā niyatā sambodhiparāyaṇā”ti.


pli: Catutthaṁ.


title_pli: Saṁyutta Nikāya 55.40 4. Puññābhisandavagga

pli: Saṁyutta Nikāya 55.40


pli: 4. Puññābhisandavagga


pli: Nandiyasakkasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Atha kho nandiyo sakko yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho nandiyo sakko bhagavantaṁ etadavoca:


pli: “yasseva nu kho, bhante, ariyasāvakassa cattāri sotāpattiyaṅgāni sabbena sabbaṁ sabbathā sabbaṁ natthi sveva nu kho, bhante, ariyasāvako pamādavihārī”ti.


pli: “‘Yassa kho, nandiya, cattāri sotāpattiyaṅgāni sabbena sabbaṁ sabbathā sabbaṁ natthi tamahaṁ bāhiro puthujjanapakkhe ṭhito’ti vadāmi.


pli: Api ca, nandiya, yathā ariyasāvako pamādavihārī ceva hoti, appamādavihārī ca


pli: taṁ suṇāhi, sādhukaṁ manasi karohi; bhāsissāmī”ti.


pli: “Evaṁ, bhante”ti kho nandiyo sakko bhagavato paccassosi.


pli: Bhagavā etadavoca:


pli: “Kathañca, nandiya, ariyasāvako pamādavihārī hoti?


pli: Idha, nandiya, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: So tena buddhe aveccappasādena santuṭṭho na uttari vāyamati divā pavivekāya, rattiṁ paṭisallānāya.


pli: Tassa evaṁ pamattassa viharato pāmojjaṁ na hoti.


pli: Pāmojje asati, pīti na hoti.


pli: Pītiyā asati, passaddhi na hoti.


pli: Passaddhiyā asati, dukkhaṁ viharati.


pli: Dukkhino cittaṁ na samādhiyati.


pli: Asamāhite citte dhammā na pātubhavanti.


pli: Dhammānaṁ apātubhāvā pamādavihārītveva saṅkhyaṁ gacchati.


pli: Puna caparaṁ, nandiya, ariyasāvako dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: So tehi ariyakantehi sīlehi santuṭṭho na uttari vāyamati divā pavivekāya rattiṁ paṭisallānāya.


pli: Evaṁ kho, nandiya, ariyasāvako pamādavihārī hoti.


pli: Kathañca, nandiya, ariyasāvako appamādavihārī hoti?


pli: So tena buddhe aveccappasādena asantuṭṭho uttari vāyamati divā pavivekāya rattiṁ paṭisallānāya.


pli: Tassa evaṁ appamattassa viharato pāmojjaṁ jāyati.


pli: Pamuditassa pīti jāyati.


pli: Pītimanassa kāyo passambhati.


pli: Passaddhakāyo sukhaṁ vediyati.


pli: Sukhino cittaṁ samādhiyati.


pli: Samāhite citte dhammā pātubhavanti.


pli: Dhammānaṁ pātubhāvā appamādavihārītveva saṅkhyaṁ gacchati.


pli: So tehi ariyakantehi sīlehi asantuṭṭho uttari vāyamati divā pavivekāya rattiṁ paṭisallānāya.


pli: Evaṁ kho, nandiya, ariyasāvako appamādavihārī hotī”ti.


pli: Dasamaṁ.


pli: Puññābhisandavaggo catuttho.


pli: Tassuddānaṁ


pli: Abhisandā tayo vuttā,


pli: duve devapadāni ca;


pli: Sabhāgataṁ mahānāmo,


pli: vassaṁ kāḷī ca nandiyāti.


title_pli: Saṁyutta Nikāya 55.41 5. Sagāthakapuññābhisandavagga

pli: Saṁyutta Nikāya 55.41


pli: 5. Sagāthakapuññābhisandavagga


pli: Paṭhamaabhisandasutta


pli: “Cattārome, bhikkhave, puññābhisandā, kusalābhisandā, sukhassāhārā.


pli: Katame cattāro?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Ayaṁ paṭhamo puññābhisando, kusalābhisando, sukhassāhāro.


pli: Puna caparaṁ, bhikkhave, ariyasāvako dhamme …pe…


pli: saṅghe …pe….


pli: Puna caparaṁ, bhikkhave, ariyasāvako ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Ayaṁ catuttho puññābhisando, kusalābhisando, sukhassāhāro.


pli: Ime kho, bhikkhave, cattāro puññābhisandā, kusalābhisandā, sukhassāhārā.


pli: Imehi kho, bhikkhave, catūhi puññābhisandehi kusalābhisandehi samannāgatassa ariyasāvakassa na sukaraṁ puññassa pamāṇaṁ gaṇetuṁ:


pli: ‘ettako puññābhisando, kusalābhisando, sukhassāhāro’ti.


pli: Atha kho asaṅkhyeyyo appameyyo mahāpuññakkhandhotveva saṅkhyaṁ gacchati.


pli: Seyyathāpi, bhikkhave, mahāsamudde na sukaraṁ udakassa pamāṇaṁ gaṇetuṁ:


pli: ‘ettakāni udakāḷhakānī’ti vā ‘ettakāni udakāḷhakasatānī’ti vā ‘ettakāni udakāḷhakasahassānī’ti vā ‘ettakāni udakāḷhakasatasahassānī’ti vāti.


pli: Atha kho asaṅkhyeyyo appameyyo mahāudakakkhandhotveva saṅkhyaṁ gacchati.


pli: Evameva kho, bhikkhave, imehi catūhi puññābhisandehi kusalābhisandehi samannāgatassa ariyasāvakassa na sukaraṁ puññassa pamāṇaṁ gaṇetuṁ:


pli: Atha kho asaṅkhyeyyo appameyyo mahāpuññakkhandhotveva saṅkhyaṁ gacchatī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Mahodadhiṁ aparimitaṁ mahāsaraṁ,


pli: Bahubheravaṁ ratanagaṇānamālayaṁ;


pli: Najjo yathā naragaṇasaṅghasevitā,


pli: Puthū savantī upayanti sāgaraṁ.


pli: Evaṁ naraṁ annapānavatthadadaṁ,


pli: Seyyāni paccattharaṇassa dāyakaṁ;


pli: Puññassa dhārā upayanti paṇḍitaṁ,


pli: Najjo yathā vārivahāva sāgaran”ti.


pli: Paṭhamaṁ.


title_pli: Saṁyutta Nikāya 55.42 5. Sagāthakapuññābhisandavagga

pli: Saṁyutta Nikāya 55.42


pli: 5. Sagāthakapuññābhisandavagga


pli: Dutiyaabhisandasutta


pli: “Cattārome, bhikkhave, puññābhisandā, kusalābhisandā, sukhassāhārā.


pli: Katame cattāro?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Ayaṁ paṭhamo puññābhisando kusalābhisando sukhassāhāro.


pli: Puna caparaṁ, bhikkhave, ariyasāvako dhamme …pe…


pli: saṅghe …pe….


pli: Puna caparaṁ, bhikkhave, ariyasāvako vigatamalamaccherena cetasā agāraṁ ajjhāvasati muttacāgo payatapāṇi vossaggarato yācayogo dānasaṁvibhāgarato.


pli: Ayaṁ catuttho puññābhisando kusalābhisando sukhassāhāro.


pli: Ime kho, bhikkhave, cattāro puññābhisandā, kusalābhisandā, sukhassāhārā.


pli: Imehi kho, bhikkhave, catūhi puññābhisandehi kusalābhisandehi samannāgatassa ariyasāvakassa na sukaraṁ puññassa pamāṇaṁ gaṇetuṁ:


pli: ‘ettako puññābhisando, kusalābhisando, sukhassāhāro’ti.


pli: Atha kho asaṅkhyeyyo appameyyo mahāpuññakkhandhotveva saṅkhyaṁ gacchati.


pli: Seyyathāpi, bhikkhave, yatthimā mahānadiyo saṁsandanti samenti, seyyathidaṁ—


pli: gaṅgā, yamunā, aciravatī, sarabhū, mahī, tattha na sukaraṁ udakassa pamāṇaṁ gaṇetuṁ:


pli: ‘ettakāni udakāḷhakānī’ti vā ‘ettakāni udakāḷhakasatānī’ti vā ‘ettakāni udakāḷhakasahassānī’ti vā ‘ettakāni udakāḷhakasatasahassānī’ti vāti.


pli: Atha kho asaṅkhyeyyo appameyyo mahāudakakkhandhotveva saṅkhyaṁ gacchati.


pli: Evameva kho, bhikkhave, imehi catūhi puññābhisandehi kusalābhisandehi samannāgatassa ariyasāvakassa na sukaraṁ puññassa pamāṇaṁ gaṇetuṁ:


pli: Atha kho asaṅkhyeyyo appameyyo mahāpuññakkhandhotveva saṅkhyaṁ gacchatī”ti.


pli: Idamavoca bhagavā …pe…


pli: satthā:


pli: “Mahodadhiṁ aparimitaṁ mahāsaraṁ,


pli: Bahubheravaṁ ratanagaṇānamālayaṁ;


pli: Najjo yathā naragaṇasaṅghasevitā,


pli: Puthū savantī upayanti sāgaraṁ.


pli: Evaṁ naraṁ annapānavatthadadaṁ,


pli: Seyyāni paccattharaṇassa dāyakaṁ;


pli: Puññassa dhārā upayanti paṇḍitaṁ,


pli: Najjo yathā vārivahāva sāgaran”ti.


pli: Dutiyaṁ.


title_pli: Saṁyutta Nikāya 55.43 5. Sagāthakapuññābhisandavagga

pli: Saṁyutta Nikāya 55.43


pli: 5. Sagāthakapuññābhisandavagga


pli: Tatiyaabhisandasutta


pli: “Cattārome, bhikkhave, puññābhisandā, kusalābhisandā, sukhassāhārā.


pli: Katame cattāro?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Ayaṁ paṭhamo puññābhisando, kusalābhisando, sukhassāhāro.


pli: Puna caparaṁ, bhikkhave, ariyasāvako dhamme …pe…


pli: saṅghe …pe….


pli: Puna caparaṁ, bhikkhave, ariyasāvako paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Ayaṁ catuttho puññābhisando kusalābhisando sukhassāhāro.


pli: Ime kho, bhikkhave, cattāro puññābhisandā kusalābhisandā sukhassāhārā.


pli: Imehi kho, bhikkhave, catūhi puññābhisandehi kusalābhisandehi samannāgatassa ariyasāvakassa na sukaraṁ puññassa pamāṇaṁ gaṇetuṁ:


pli: ‘ettako puññābhisando, kusalābhisando, sukhassāhāro’ti.


pli: Atha kho asaṅkhyeyyo appameyyo mahāpuññakkhandhotveva saṅkhyaṁ gacchatī”ti.


pli: Idamavoca bhagavā …pe…


pli: satthā:


pli: “Yo puññakāmo kusale patiṭṭhito,


pli: Bhāveti maggaṁ amatassa pattiyā;


pli: So dhammasārādhigamo khaye rato,


pli: Na vedhati maccurājāgamanasmin”ti.


pli: Tatiyaṁ.


title_pli: Saṁyutta Nikāya 55.44 5. Sagāthakapuññābhisandavagga

pli: Saṁyutta Nikāya 55.44


pli: 5. Sagāthakapuññābhisandavagga


pli: Paṭhamamahaddhanasutta


pli: “Catūhi, bhikkhave, dhammehi samannāgato ariyasāvako ‘aḍḍho mahaddhano mahābhogo’ti vuccati.


pli: Katamehi catūhi?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti;


pli: dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imehi kho, bhikkhave, catūhi dhammehi samannāgato ariyasāvako ‘aḍḍho mahaddhano mahābhogo’ti vuccatī”ti.


pli: Catutthaṁ.


title_pli: Saṁyutta Nikāya 55.45 5. Sagāthakapuññābhisandavagga

pli: Saṁyutta Nikāya 55.45


pli: Dutiyamahaddhanasutta


pli: “Catūhi, bhikkhave, dhammehi samannāgato ariyasāvako ‘aḍḍho mahaddhano mahābhogo mahāyaso’ti vuccati.


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: Imehi kho, bhikkhave, catūhi dhammehi samannāgato ariyasāvako ‘aḍḍho mahaddhano mahābhogo mahāyaso’ti vuccatī”ti.


pli: Pañcamaṁ.


title_pli: Saṁyutta Nikāya 55.46 5. Sagāthakapuññābhisandavagga

pli: Saṁyutta Nikāya 55.46


pli: 5. Sagāthakapuññābhisandavagga


pli: Suddhakasutta


pli: “Catūhi, bhikkhave, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Katamehi catūhi?


pli: Idha, bhikkhave, ariyasāvako buddhe aveccappasādena samannāgato hoti—


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imehi kho, bhikkhave, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo”ti.


pli: Chaṭṭhaṁ.


title_pli: Saṁyutta Nikāya 55.47 5. Sagāthakapuññābhisandavagga

pli: Saṁyutta Nikāya 55.47


pli: Nandiyasutta


pli: Kapilavatthunidānaṁ.


pli: Ekamantaṁ nisinnaṁ kho nandiyaṁ sakkaṁ bhagavā etadavoca:


pli: “catūhi kho, nandiya, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Idha, nandiya, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: Imehi kho, nandiya, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo”ti.


pli: Sattamaṁ.


title_pli: Saṁyutta Nikāya 55.48 5. Sagāthakapuññābhisandavagga

pli: Saṁyutta Nikāya 55.48


pli: 5. Sagāthakapuññābhisandavagga


pli: Bhaddiyasutta


pli: Ekamantaṁ nisinnaṁ kho bhaddiyaṁ sakkaṁ bhagavā etadavoca:


pli: “catūhi kho, bhaddiya, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Katamehi catūhi?


pli: Idha, bhaddiya, ariyasāvako buddhe …pe…


pli: dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imehi kho, bhaddiya, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo”ti.


pli: Aṭṭhamaṁ.


title_pli: Saṁyutta Nikāya 55.49 5. Sagāthakapuññābhisandavagga

pli: Saṁyutta Nikāya 55.49


pli: Mahānāmasutta


pli: Kapilavatthunidānaṁ.


pli: Ekamantaṁ nisinnaṁ kho mahānāmaṁ sakkaṁ bhagavā etadavoca:


pli: “catūhi kho, mahānāma, dhammehi samannāgato ariyasāvako sotāpanno hoti …pe… sambodhiparāyaṇo.


pli: Idha, mahānāma, ariyasāvako buddhe …pe…


pli: Imehi kho, mahānāma, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo”ti.


pli: Navamaṁ.


title_pli: Saṁyutta Nikāya 55.5 1. Veḷudvāravagga

pli: Saṁyutta Nikāya 55.5


pli: 1. Veḷudvāravagga


pli: Dutiyasāriputtasutta


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ sāriputtaṁ bhagavā etadavoca:


pli: “‘sotāpattiyaṅgaṁ, sotāpattiyaṅgan’ti hidaṁ, sāriputta, vuccati.


pli: Katamaṁ nu kho, sāriputta, sotāpattiyaṅgan”ti?


pli: “Sappurisasaṁsevo hi, bhante, sotāpattiyaṅgaṁ, saddhammassavanaṁ sotāpattiyaṅgaṁ, yonisomanasikāro sotāpattiyaṅgaṁ, dhammānudhammappaṭipatti sotāpattiyaṅgan”ti.


pli: “Sādhu sādhu, sāriputta.


pli: Sappurisasaṁsevo hi, sāriputta, sotāpattiyaṅgaṁ, saddhammassavanaṁ sotāpattiyaṅgaṁ, yonisomanasikāro sotāpattiyaṅgaṁ, dhammānudhammappaṭipatti sotāpattiyaṅgaṁ.


pli: ‘Soto, soto’ti hidaṁ, sāriputta, vuccati.


pli: Katamo nu kho, sāriputta, soto”ti?


pli: “Ayameva hi, bhante, ariyo aṭṭhaṅgiko maggo soto, seyyathidaṁ—


pli: sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhī”ti.


pli: Ayameva hi, sāriputta, ariyo aṭṭhaṅgiko maggo soto, seyyathidaṁ—


pli: sammādiṭṭhi …pe… sammāsamādhi.


pli: ‘Sotāpanno, sotāpanno’ti hidaṁ, sāriputta, vuccati.


pli: Katamo nu kho, sāriputta, sotāpanno”ti?


pli: “Yo hi, bhante, iminā ariyena aṭṭhaṅgikena maggena samannāgato ayaṁ vuccati sotāpanno, svāyaṁ āyasmā evaṁnāmo evaṅgotto”ti.


pli: Yo hi, sāriputta, iminā ariyena aṭṭhaṅgikena maggena samannāgato ayaṁ vuccati sotāpanno, svāyaṁ āyasmā evaṁnāmo evaṅgotto”ti.


pli: Pañcamaṁ.


title_pli: Saṁyutta Nikāya 55.50 5. Sagāthakapuññābhisandavagga

pli: Saṁyutta Nikāya 55.50


pli: 5. Sagāthakapuññābhisandavagga


pli: Aṅgasutta


pli: Katamāni cattāri?


pli: Sappurisasaṁsevo, saddhammassavanaṁ, yonisomanasikāro, dhammānudhammappaṭipatti—


pli: imāni kho, bhikkhave, cattāri sotāpattiyaṅgānī”ti.


pli: Dasamaṁ.


pli: Sagāthakapuññābhisandavaggo pañcamo.


pli: Tassuddānaṁ


pli: Abhisandā tayo vuttā,


pli: Duve mahaddhanena ca;


pli: Suddhaṁ nandiyaṁ bhaddiyaṁ,


pli: Mahānāmaṅgena te dasāti.


title_pli: Saṁyutta Nikāya 55.51 6. Sappaññavagga

pli: Saṁyutta Nikāya 55.51


pli: 6. Sappaññavagga


pli: Sagāthakasutta


pli: “Catūhi, bhikkhave, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Katamehi catūhi?


pli: Idha, bhikkhave, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Imehi kho, bhikkhave, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Yassa saddhā tathāgate,


pli: acalā suppatiṭṭhitā;


pli: Sīlañca yassa kalyāṇaṁ,


pli: ariyakantaṁ pasaṁsitaṁ.


pli: Saṅghe pasādo yassatthi,


pli: ujubhūtañca dassanaṁ;


pli: Adaliddoti taṁ āhu,


pli: amoghaṁ tassa jīvitaṁ.


pli: Tasmā saddhañca sīlañca,


pli: pasādaṁ dhammadassanaṁ;


pli: Anuyuñjetha medhāvī,


pli: saraṁ buddhānasāsanan”ti.


pli: Paṭhamaṁ.


title_pli: Saṁyutta Nikāya 55.52 6. Sappaññavagga

pli: Saṁyutta Nikāya 55.52


pli: 6. Sappaññavagga


pli: Vassaṁvutthasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññataro bhikkhu sāvatthiyaṁ vassaṁvuttho kapilavatthuṁ anuppatto hoti kenacideva karaṇīyena.


pli: Assosuṁ kho kāpilavatthavā sakyā: “aññataro kira bhikkhu sāvatthiyaṁ vassaṁvuttho kapilavatthuṁ anuppatto”ti.


pli: Atha kho kāpilavatthavā sakyā yena so bhikkhu tenupasaṅkamiṁsu; upasaṅkamitvā taṁ bhikkhuṁ abhivādetvā ekamantaṁ nisīdiṁsu. Ekamantaṁ nisinnā kho kāpilavatthavā sakyā taṁ bhikkhuṁ etadavocuṁ:


pli: “kacci, bhante, bhagavā arogo ceva balavā cā”ti?


pli: “Arogo cāvuso, bhagavā balavā cā”ti.


pli: “Kacci pana, bhante, sāriputtamoggallānā arogā ceva balavanto cā”ti?


pli: “Sāriputtamoggallānāpi kho, āvuso, arogā ceva balavanto cā”ti.


pli: “Kacci pana, bhante, bhikkhusaṅgho arogo ca balavā cā”ti.


pli: “Bhikkhusaṅghopi kho, āvuso, arogo ca balavā cā”ti.


pli: “Atthi pana te, bhante, kiñci iminā antaravassena bhagavato sammukhā sutaṁ sammukhā paṭiggahitan”ti?


pli: “Sammukhā metaṁ, āvuso, bhagavato sutaṁ sammukhā paṭiggahitaṁ:


pli: ‘appakā te, bhikkhave, bhikkhū ye āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharanti.


pli: Atha kho eteva bahutarā bhikkhū ye pañcannaṁ orambhāgiyānaṁ saṁyojanānaṁ parikkhayā opapātikā tattha parinibbāyino anāvattidhammā tasmā lokā’ti.


pli: Aparampi kho me, āvuso, bhagavato sammukhā sutaṁ sammukhā paṭiggahitaṁ:


pli: ‘appakā te, bhikkhave, bhikkhū ye pañcannaṁ orambhāgiyānaṁ saṁyojanānaṁ parikkhayā opapātikā tattha parinibbāyino anāvattidhammā tasmā lokā.


pli: Atha kho eteva bahutarā bhikkhū ye tiṇṇaṁ saṁyojanānaṁ parikkhayā rāgadosamohānaṁ tanuttā sakadāgāmino, sakideva imaṁ lokaṁ āgantvā dukkhassantaṁ karissantī’ti.


pli: ‘appakā te, bhikkhave, bhikkhū ye tiṇṇaṁ saṁyojanānaṁ parikkhayā rāgadosamohānaṁ tanuttā sakadāgāmino, sakideva imaṁ lokaṁ āgantvā dukkhassantaṁ karissanti.


pli: Atha kho eteva bahutarā bhikkhū ye tiṇṇaṁ saṁyojanānaṁ parikkhayā sotāpannā avinipātadhammā niyatā sambodhiparāyaṇā’”ti.


pli: Dutiyaṁ.


title_pli: Saṁyutta Nikāya 55.53 6. Sappaññavagga

pli: Saṁyutta Nikāya 55.53


pli: 6. Sappaññavagga


pli: Dhammadinnasutta


pli: Ekaṁ samayaṁ bhagavā bārāṇasiyaṁ viharati isipatane migadāye.


pli: Atha kho dhammadinno upāsako pañcahi upāsakasatehi saddhiṁ yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho dhammadinno upāsako bhagavantaṁ etadavoca:


pli: “ovadatu no, bhante, bhagavā;


pli: anusāsatu no, bhante, bhagavā yaṁ amhākaṁ assa dīgharattaṁ hitāya sukhāyā”ti.


pli: “Tasmātiha vo, dhammadinna, evaṁ sikkhitabbaṁ:


pli: ‘ye te suttantā tathāgatabhāsitā gambhīrā gambhīratthā lokuttarā suññatapaṭisaṁyuttā te kālena kālaṁ upasampajja viharissāmā’ti.


pli: Evañhi vo, dhammadinna, sikkhitabban”ti.


pli: “Na kho netaṁ, bhante, sukaraṁ amhehi puttasambādhasayanaṁ ajjhāvasantehi kāsikacandanaṁ paccanubhontehi mālāgandhavilepanaṁ dhārayantehi jātarūparajataṁ sādiyantehi—


pli: ye te suttantā tathāgatabhāsitā gambhīrā gambhīratthā lokuttarā suññatapaṭisaṁyuttā te kālena kālaṁ upasampajja viharituṁ.


pli: Tesaṁ no, bhante, bhagavā amhākaṁ pañcasu sikkhāpadesu ṭhitānaṁ uttaridhammaṁ desetū”ti.


pli: ‘buddhe aveccappasādena samannāgatā bhavissāma—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: ariyakantehi sīlehi samannāgatā bhavissāma akhaṇḍehi …pe… samādhisaṁvattanikehī’ti.


pli: “Yānimāni, bhante, bhagavatā cattāri sotāpattiyaṅgāni desitāni, saṁvijjante dhammā amhesu, mayañca tesu dhammesu sandissāma.


pli: Mayañhi, bhante, buddhe aveccappasādena samannāgatā—


pli: ariyakantehi sīlehi samannāgatā akhaṇḍehi …pe… samādhisaṁvattanikehī”ti.


pli: “Lābhā vo, dhammadinna, suladdhaṁ vo, dhammadinna.


pli: Sotāpattiphalaṁ tumhehi byākatan”ti.


pli: Tatiyaṁ.


title_pli: Saṁyutta Nikāya 55.54 6. Sappaññavagga

pli: Saṁyutta Nikāya 55.54


pli: 6. Sappaññavagga


pli: Gilānasutta


pli: Ekaṁ samayaṁ bhagavā sakkesu viharati kapilavatthusmiṁ nigrodhārāme.


pli: Tena kho pana samayena sambahulā bhikkhū bhagavato cīvarakammaṁ karonti:


pli: “niṭṭhitacīvaro bhagavā temāsaccayena cārikaṁ pakkamissatī”ti.


pli: Assosi kho mahānāmo sakko:


pli: “sambahulā kira bhikkhū bhagavato cīvarakammaṁ karonti:


pli: ‘niṭṭhitacīvaro bhagavā temāsaccayena cārikaṁ pakkamissatī’”ti.


pli: Atha kho mahānāmo sakko yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho mahānāmo sakko bhagavantaṁ etadavoca:


pli: “sutametaṁ, bhante:


pli: ‘sambahulā kira bhikkhū bhagavato cīvarakammaṁ karonti—


pli: niṭṭhitacīvaro bhagavā temāsaccayena cārikaṁ pakkamissatī’ti.


pli: Na kho netaṁ, bhante, bhagavato sammukhā sutaṁ sammukhā paṭiggahitaṁ


pli: sappaññena upāsakena sappañño upāsako ābādhiko dukkhito bāḷhagilāno ovaditabbo”ti.


pli: “Sappaññena, mahānāma, upāsakena sappañño upāsako ābādhiko dukkhito bāḷhagilāno catūhi assāsanīyehi dhammehi assāsetabbo:


pli: ‘assāsatāyasmā—


pli: atthāyasmato buddhe aveccappasādo itipi so bhagavā …pe… satthā devamanussānaṁ buddho bhagavāti.


pli: Assāsatāyasmā—


pli: atthāyasmato dhamme …pe…


pli: saṅghe …pe…


pli: ariyakantāni sīlāni akhaṇḍāni …pe… samādhisaṁvattanikānī’ti.


pli: Sappaññena, mahānāma, upāsakena sappañño upāsako ābādhiko dukkhito bāḷhagilāno imehi catūhi assāsanīyehi dhammehi assāsetvā evamassa vacanīyo:


pli: ‘atthāyasmato mātāpitūsu apekkhā’ti?


pli: So ce evaṁ vadeyya:


pli: ‘atthi me mātāpitūsu apekkhā’ti, so evamassa vacanīyo:


pli: ‘āyasmā kho māriso maraṇadhammo.


pli: Sacepāyasmā mātāpitūsu apekkhaṁ karissati, marissateva;


pli: no cepāyasmā mātāpitūsu apekkhaṁ karissati, marissateva.


pli: Sādhāyasmā, yā te mātāpitūsu apekkhā taṁ pajahā’ti.


pli: ‘yā me mātāpitūsu apekkhā sā pahīnā’ti, so evamassa vacanīyo:


pli: ‘atthi panāyasmato puttadāresu apekkhā’ti?


pli: ‘atthi me puttadāresu apekkhā’ti, so evamassa vacanīyo:


pli: Sacepāyasmā puttadāresu apekkhaṁ karissati, marissateva;


pli: no cepāyasmā puttadāresu apekkhaṁ karissati, marissateva.


pli: Sādhāyasmā, yā te puttadāresu apekkhā taṁ pajahā’ti.


pli: ‘yā me puttadāresu apekkhā sā pahīnā’ti, so evamassa vacanīyo:


pli: ‘atthi panāyasmato mānusakesu pañcasu kāmaguṇesu apekkhā’ti?


pli: ‘atthi me mānusakesu pañcasu kāmaguṇesu apekkhā’ti, so evamassa vacanīyo:


pli: ‘mānusakehi kho, āvuso, kāmehi dibbā kāmā abhikkantatarā ca paṇītatarā ca.


pli: Sādhāyasmā, mānusakehi kāmehi cittaṁ vuṭṭhāpetvā cātumahārājikesu devesu cittaṁ adhimocehī’ti.


pli: So ce evaṁ vadeyya:


pli: ‘mānusakehi me kāmehi cittaṁ vuṭṭhitaṁ, cātumahārājikesu devesu cittaṁ adhimocitan’ti, so evamassa vacanīyo:


pli: ‘cātumahārājikehi kho, āvuso, devehi tāvatiṁsā devā abhikkantatarā ca paṇītatarā ca.


pli: Sādhāyasmā, cātumahārājikehi devehi cittaṁ vuṭṭhāpetvā tāvatiṁsesu devesu cittaṁ adhimocehī’ti.


pli: ‘cātumahārājikehi me devehi cittaṁ vuṭṭhitaṁ, tāvatiṁsesu devesu cittaṁ adhimocitan’ti, so evamassa vacanīyo:


pli: ‘tāvatiṁsehi kho, āvuso, devehi yāmā devā …pe…


pli: tusitā devā …pe…


pli: nimmānaratī devā …pe…


pli: paranimmitavasavattī devā …pe…


pli: paranimmitavasavattīhi kho, āvuso, devehi brahmaloko abhikkantataro ca paṇītataro ca.


pli: Sādhāyasmā, paranimmitavasavattīhi devehi cittaṁ vuṭṭhāpetvā brahmaloke cittaṁ adhimocehī’ti.


pli: ‘paranimmitavasavattīhi me devehi cittaṁ vuṭṭhitaṁ, brahmaloke cittaṁ adhimocitan’ti, so evamassa vacanīyo:


pli: ‘brahmalokopi kho, āvuso, anicco addhuvo sakkāyapariyāpanno.


pli: Sādhāyasmā, brahmalokā cittaṁ vuṭṭhāpetvā sakkāyanirodhe cittaṁ upasaṁharāhī’ti.


pli: ‘brahmalokā me cittaṁ vuṭṭhitaṁ, sakkāyanirodhe cittaṁ upasaṁharāmī’ti;


pli: evaṁ vimuttacittassa kho, mahānāma, upāsakassa āsavā vimuttacittena bhikkhunā na kiñci nānākaraṇaṁ vadāmi, yadidaṁ—


pli: vimuttiyā vimuttan”ti.


pli: Catutthaṁ.


title_pli: Saṁyutta Nikāya 55.55 6. Sappaññavagga

pli: Saṁyutta Nikāya 55.55


pli: 6. Sappaññavagga


pli: Sotāpattiphalasutta


pli: “Cattārome, bhikkhave, dhammā bhāvitā bahulīkatā sotāpattiphalasacchikiriyāya saṁvattanti.


pli: Katame cattāro?


pli: Sappurisasaṁsevo, saddhammassavanaṁ, yonisomanasikāro, dhammānudhammappaṭipatti—


pli: ime kho, bhikkhave, cattāro dhammā bhāvitā bahulīkatā sotāpattiphalasacchikiriyāya saṁvattantī”ti.


pli: Pañcamaṁ.


title_pli: Saṁyutta Nikāya 55.56 6. Sappaññavagga

pli: Saṁyutta Nikāya 55.56


pli: Sakadāgāmiphalasutta


pli: “Cattārome, bhikkhave, dhammā bhāvitā bahulīkatā sakadāgāmiphalasacchikiriyāya saṁvattanti.


pli: … pe Saṁvattantī”ti.


pli: Chaṭṭhaṁ.


title_pli: Saṁyutta Nikāya 55.57 6. Sappaññavagga

pli: Saṁyutta Nikāya 55.57


pli: Anāgāmiphalasutta


pli: Sattamaṁ.


title_pli: Saṁyutta Nikāya 55.58 6. Sappaññavagga

pli: Saṁyutta Nikāya 55.58


pli: Arahattaphalasutta


pli: Aṭṭhamaṁ.


title_pli: Saṁyutta Nikāya 55.59 6. Sappaññavagga

pli: Saṁyutta Nikāya 55.59


pli: 6. Sappaññavagga


pli: Paññāpaṭilābhasutta


pli: “… Paññāpaṭilābhāya saṁvattantī”ti.


pli: Navamaṁ.


title_pli: Saṁyutta Nikāya 55.6 1. Veḷudvāravagga

pli: Saṁyutta Nikāya 55.6


pli: 1. Veḷudvāravagga


pli: Thapatisutta


pli: Sāvatthinidānaṁ.


pli: Tena kho pana samayena sambahulā bhikkhū bhagavato cīvarakammaṁ karonti:


pli: “niṭṭhitacīvaro bhagavā temāsaccayena cārikaṁ pakkamissatī”ti.


pli: Tena kho pana samayena isidattapurāṇā thapatayo sādhuke paṭivasanti kenacideva karaṇīyena.


pli: Assosuṁ kho isidattapurāṇā thapatayo:


pli: “sambahulā kira bhikkhū bhagavato cīvarakammaṁ karonti:


pli: ‘niṭṭhitacīvaro bhagavā temāsaccayena cārikaṁ pakkamissatī’”ti.


pli: Atha kho isidattapurāṇā thapatayo magge purisaṁ ṭhapesuṁ:


pli: “yadā tvaṁ, ambho purisa, passeyyāsi bhagavantaṁ āgacchantaṁ arahantaṁ sammāsambuddhaṁ, atha amhākaṁ āroceyyāsī”ti.


pli: Dvīhatīhaṁ ṭhito kho so puriso addasa bhagavantaṁ dūratova āgacchantaṁ.


pli: Disvāna yena isidattapurāṇā thapatayo tenupasaṅkami; upasaṅkamitvā isidattapurāṇe thapatayo etadavoca:


pli: “ayaṁ so, bhante, bhagavā āgacchati arahaṁ sammāsambuddho.


pli: Yassadāni kālaṁ maññathā”ti.


pli: Atha kho isidattapurāṇā thapatayo yena bhagavā tenupasaṅkamiṁsu; upasaṅkamitvā bhagavantaṁ abhivādetvā bhagavantaṁ piṭṭhito piṭṭhito anubandhiṁsu.


pli: Atha kho bhagavā maggā okkamma yena aññataraṁ rukkhamūlaṁ tenupasaṅkami; upasaṅkamitvā paññatte āsane nisīdi.


pli: Isidattapurāṇā thapatayo bhagavantaṁ abhivādetvā ekamantaṁ nisīdiṁsu.


pli: Ekamantaṁ nisinnā kho te isidattapurāṇā thapatayo bhagavantaṁ etadavocuṁ:


pli: “Yadā mayaṁ, bhante, bhagavantaṁ suṇāma:


pli: ‘sāvatthiyā kosalesu cārikaṁ pakkamissatī’ti, hoti no tasmiṁ samaye anattamanatā hoti domanassaṁ:


pli: ‘dūre no bhagavā bhavissatī’ti.


pli: Yadā pana mayaṁ, bhante, bhagavantaṁ suṇāma:


pli: ‘sāvatthiyā kosalesu cārikaṁ pakkanto’ti, hoti no tasmiṁ samaye anattamanatā hoti domanassaṁ:


pli: ‘dūre no bhagavā’ti.


pli: ‘kosalehi mallesu cārikaṁ pakkamissatī’ti, hoti no tasmiṁ samaye anattamanatā hoti domanassaṁ:


pli: ‘kosalehi mallesu cārikaṁ pakkanto’ti, hoti no tasmiṁ samaye anattamanatā hoti domanassaṁ:


pli: ‘mallehi vajjīsu cārikaṁ pakkamissatī’ti, hoti no tasmiṁ samaye anattamanatā hoti domanassaṁ:


pli: ‘mallehi vajjīsu cārikaṁ pakkanto’ti, hoti no tasmiṁ samaye anattamanatā hoti domanassaṁ:


pli: ‘vajjīhi kāsīsu cārikaṁ pakkamissatī’ti, hoti no tasmiṁ samaye anattamanatā hoti domanassaṁ:


pli: ‘vajjīhi kāsīsu cārikaṁ pakkanto’ti, hoti no tasmiṁ samaye anattamanatā hoti domanassaṁ:


pli: ‘kāsīhi māgadhe cārikaṁ pakkamissatī’ti, hoti no tasmiṁ samaye anattamanatā hoti domanassaṁ:


pli: ‘kāsīhi māgadhe cārikaṁ pakkanto’ti, hoti anappakā no tasmiṁ samaye anattamanatā hoti anappakaṁ domanassaṁ:


pli: ‘māgadhehi kāsīsu cārikaṁ pakkamissatī’ti, hoti no tasmiṁ samaye attamanatā hoti somanassaṁ:


pli: ‘āsanne no bhagavā bhavissatī’ti.


pli: ‘māgadhehi kāsīsu cārikaṁ pakkanto’ti, hoti no tasmiṁ samaye attamanatā hoti somanassaṁ:


pli: ‘āsanne no bhagavā’ti.


pli: ‘kāsīhi vajjīsu cārikaṁ pakkamissatī’ti, hoti no tasmiṁ samaye attamanatā hoti somanassaṁ:


pli: ‘kāsīhi vajjīsu cārikaṁ pakkanto’ti, hoti no tasmiṁ samaye attamanatā hoti somanassaṁ:


pli: Yadā pana mayaṁ, bhante, bhagavantaṁ suṇāma:


pli: ‘vajjīhi mallesu cārikaṁ pakkamissatī’ti, hoti no tasmiṁ samaye attamanatā hoti somanassaṁ:


pli: ‘vajjīhi mallesu cārikaṁ pakkanto’ti, hoti no tasmiṁ samaye attamanatā hoti somanassaṁ:


pli: ‘mallehi kosale cārikaṁ pakkamissatī’ti, hoti no tasmiṁ samaye attamanatā hoti somanassaṁ:


pli: ‘mallehi kosale cārikaṁ pakkanto’ti, hoti no tasmiṁ samaye attamanatā hoti somanassaṁ:


pli: ‘kosalehi sāvatthiṁ cārikaṁ pakkamissatī’ti, hoti no tasmiṁ samaye attamanatā hoti somanassaṁ:


pli: ‘sāvatthiyaṁ viharati jetavane anāthapiṇḍikassa ārāme’ti, hoti anappakā no tasmiṁ samaye attamanatā hoti anappakaṁ somanassaṁ:


pli: ‘āsanne no bhagavā’”ti.


pli: “Tasmātiha, thapatayo, sambādho gharāvāso rajāpatho, abbhokāso pabbajjā.


pli: Alañca pana vo, thapatayo, appamādāyā”ti.


pli: “Atthi kho no, bhante, etamhā sambādhā añño sambādho sambādhataro ceva sambādhasaṅkhātataro cā”ti.


pli: “Katamo pana vo, thapatayo, etamhā sambādhā añño sambādho sambādhataro ceva sambādhasaṅkhātataro cā”ti?


pli: “Idha mayaṁ, bhante, yadā rājā pasenadi kosalo uyyānabhūmiṁ niyyātukāmo hoti, ye te rañño pasenadissa kosalassa nāgā opavayhā te kappetvā, yā tā rañño pasenadissa kosalassa pajāpatiyo piyā manāpā tā ekaṁ purato ekaṁ pacchato nisīdāpema.


pli: Tāsaṁ kho pana, bhante, bhaginīnaṁ evarūpo gandho hoti, seyyathāpi nāma gandhakaraṇḍakassa tāvadeva vivariyamānassa, yathā taṁ rājakaññānaṁ gandhena vibhūsitānaṁ.


pli: Tāsaṁ kho pana, bhante, bhaginīnaṁ evarūpo kāyasamphasso hoti, seyyathāpi nāma tūlapicuno vā kappāsapicuno vā, yathā taṁ rājakaññānaṁ sukhedhitānaṁ.


pli: Tasmiṁ kho pana, bhante, samaye nāgopi rakkhitabbo hoti, tāpi bhaginiyo rakkhitabbā honti, attāpi rakkhitabbo hoti.


pli: Na kho pana mayaṁ, bhante, abhijānāma tāsu bhaginīsu pāpakaṁ cittaṁ uppādetā.


pli: Ayaṁ kho no, bhante, etamhā sambādhā añño sambādho sambādhataro ceva sambādhasaṅkhātataro cā”ti.


pli: Alañca pana vo, thapatayo, appamādāya.


pli: Catūhi kho, thapatayo, dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Katamehi catūhi?


pli: Idha, thapatayo, ariyasāvako buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: vigatamalamaccherena cetasā ajjhāgāraṁ vasati muttacāgo payatapāṇi vossaggarato yācayogo dānasaṁvibhāgarato.


pli: Imehi kho, thapatayo, catūhi dhammehi samannāgato ariyasāvako sotāpanno hoti avinipātadhammo niyato sambodhiparāyaṇo.


pli: Tumhe kho, thapatayo, buddhe aveccappasādena samannāgatā—


pli: yaṁ kho pana kiñci kule deyyadhammaṁ sabbaṁ taṁ appaṭivibhattaṁ sīlavantehi kalyāṇadhammehi.


pli: Taṁ kiṁ maññatha, thapatayo,


pli: katividhā te kosalesu manussā ye tumhākaṁ samasamā, yadidaṁ—


pli: dānasaṁvibhāge”ti?


pli: “Lābhā no, bhante, suladdhaṁ no, bhante.


pli: Yesaṁ no bhagavā evaṁ pajānātī”ti.


pli: Chaṭṭhaṁ.


title_pli: Saṁyutta Nikāya 55.60 6. Sappaññavagga

pli: Saṁyutta Nikāya 55.60


pli: 6. Sappaññavagga


pli: Paññāvuddhisutta


pli: “… Paññāvuddhiyā saṁvattantī”ti.


pli: Dasamaṁ.


title_pli: Saṁyutta Nikāya 55.61 6. Sappaññavagga

pli: Saṁyutta Nikāya 55.61


pli: Paññāvepullasutta


pli: “…. Paññāvepullāya … saṁvattantī”ti.


pli: Ekādasamaṁ.


pli: Sappaññavaggo chaṭṭho.


pli: Tassuddānaṁ


pli: Sagāthakaṁ vassaṁvutthaṁ,


pli: dhammadinnañca gilānaṁ;


pli: Caturo phalā paṭilābho,


pli: vuddhi vepullatāya cāti.


title_pli: Saṁyutta Nikāya 55.62 7. Mahāpaññavagga

pli: Saṁyutta Nikāya 55.62


pli: 7. Mahāpaññavagga


pli: Mahāpaññāsutta


pli: “Cattārome, bhikkhave, dhammā bhāvitā bahulīkatā mahāpaññatāya saṁvattanti.


pli: Katame cattāro?


pli: Sappurisasaṁsevo, saddhammassavanaṁ, yonisomanasikāro, dhammānudhammappaṭipatti—


pli: ime kho, bhikkhave, cattāro dhammā bhāvitā bahulīkatā mahāpaññatāya saṁvattantī”ti.


pli: Paṭhamaṁ.


title_pli: Saṁyutta Nikāya 55.63 7. Mahāpaññavagga

pli: Saṁyutta Nikāya 55.63


pli: Puthupaññāsutta


pli: “… Puthupaññatāya saṁvattantī”ti.


pli: Dutiyaṁ.


title_pli: Saṁyutta Nikāya 55.64 7. Mahāpaññavagga

pli: Saṁyutta Nikāya 55.64


pli: Vipulapaññāsutta


pli: “… Vipulapaññatāya saṁvattantī”ti.


pli: Tatiyaṁ.


title_pli: Saṁyutta Nikāya 55.65 7. Mahāpaññavagga

pli: Saṁyutta Nikāya 55.65


pli: Gambhīrapaññāsutta


pli: “… Gambhīrapaññatāya saṁvattantī”ti.


pli: Catutthaṁ.


title_pli: Saṁyutta Nikāya 55.66 7. Mahāpaññavagga

pli: Saṁyutta Nikāya 55.66


pli: 7. Mahāpaññavagga


pli: Appamattapaññāsutta


pli: “… Appamattapaññatāya saṁvattantī”ti.


pli: Pañcamaṁ.


title_pli: Saṁyutta Nikāya 55.67 7. Mahāpaññavagga

pli: Saṁyutta Nikāya 55.67


pli: Bhūripaññāsutta


pli: “… Bhūripaññatāya saṁvattantī”ti.


pli: Chaṭṭhaṁ.


title_pli: Saṁyutta Nikāya 55.68 7. Mahāpaññavagga

pli: Saṁyutta Nikāya 55.68


pli: Paññābāhullasutta


pli: “… Paññābāhullāya saṁvattantī”ti.


pli: Sattamaṁ.


title_pli: Saṁyutta Nikāya 55.69 7. Mahāpaññavagga

pli: Saṁyutta Nikāya 55.69


pli: Sīghapaññāsutta


pli: “… Sīghapaññatāya saṁvattantī”ti.


pli: Aṭṭhamaṁ.


title_pli: Saṁyutta Nikāya 55.7 1. Veḷudvāravagga

pli: Saṁyutta Nikāya 55.7


pli: 1. Veḷudvāravagga


pli: Veḷudvāreyyasutta


pli: Evaṁ me sutaṁ—


pli: ekaṁ samayaṁ bhagavā kosalesu cārikaṁ caramāno mahatā bhikkhusaṅghena saddhiṁ yena veḷudvāraṁ nāma kosalānaṁ brāhmaṇagāmo tadavasari.


pli: Assosuṁ kho te veḷudvāreyyakā brāhmaṇagahapatikā:


pli: “samaṇo khalu, bho, gotamo sakyaputto sakyakulā pabbajito kosalesu cārikaṁ caramāno mahatā bhikkhusaṅghena saddhiṁ veḷudvāraṁ anuppatto.


pli: Taṁ kho pana bhavantaṁ gotamaṁ evaṁ kalyāṇo kittisaddo abbhuggato:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’.


pli: So imaṁ lokaṁ sadevakaṁ samārakaṁ sabrahmakaṁ sassamaṇabrāhmaṇiṁ pajaṁ sadevamanussaṁ sayaṁ abhiññā sacchikatvā pavedeti.


pli: So dhammaṁ deseti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāseti.


pli: Sādhu kho pana tathārūpānaṁ arahataṁ dassanaṁ hotī”ti.


pli: Atha kho te veḷudvāreyyakā brāhmaṇagahapatikā yena bhagavā tenupasaṅkamiṁsu; upasaṅkamitvā appekacce bhagavantaṁ abhivādetvā ekamantaṁ nisīdiṁsu. Appekacce bhagavatā saddhiṁ sammodiṁsu; sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Appekacce yena bhagavā tenañjaliṁ paṇāmetvā ekamantaṁ nisīdiṁsu. Appekacce bhagavato santike nāmagottaṁ sāvetvā ekamantaṁ nisīdiṁsu. Appekacce tuṇhībhūtā ekamantaṁ nisīdiṁsu. Ekamantaṁ nisinnā kho te veḷudvāreyyakā brāhmaṇagahapatikā bhagavantaṁ etadavocuṁ:


pli: “mayaṁ, bho gotama, evaṅkāmā evaṁchandā evaṁadhippāyā—


pli: puttasambādhasayanaṁ ajjhāvaseyyāma, kāsikacandanaṁ paccanubhaveyyāma, mālāgandhavilepanaṁ dhāreyyāma, jātarūparajataṁ sādiyeyyāma, kāyassa bhedā paraṁ maraṇā sugatiṁ saggaṁ lokaṁ upapajjeyyāma.


pli: Tesaṁ no bhavaṁ gotamo amhākaṁ evaṅkāmānaṁ evaṁchandānaṁ evaṁadhippāyānaṁ tathā dhammaṁ desetu yathā mayaṁ puttasambādhasayanaṁ ajjhāvaseyyāma …pe… sugatiṁ saggaṁ lokaṁ upapajjeyyāmā”ti.


pli: “Attupanāyikaṁ vo, gahapatayo, dhammapariyāyaṁ desessāmi.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bho”ti kho te veḷudvāreyyakā brāhmaṇagahapatikā bhagavato paccassosuṁ.


pli: Bhagavā etadavoca:


pli: “Katamo ca, gahapatayo, attupanāyiko dhammapariyāyo?


pli: Idha, gahapatayo, ariyasāvako iti paṭisañcikkhati:


pli: ‘ahaṁ khosmi jīvitukāmo amaritukāmo sukhakāmo dukkhappaṭikūlo.


pli: Yo kho maṁ jīvitukāmaṁ amaritukāmaṁ sukhakāmaṁ dukkhappaṭikūlaṁ jīvitā voropeyya, na metaṁ assa piyaṁ manāpaṁ.


pli: Ahañceva kho pana paraṁ jīvitukāmaṁ amaritukāmaṁ sukhakāmaṁ dukkhappaṭikūlaṁ jīvitā voropeyyaṁ, parassapi taṁ assa appiyaṁ amanāpaṁ.


pli: Yo kho myāyaṁ dhammo appiyo amanāpo, parassa peso dhammo appiyo amanāpo.


pli: Yo kho myāyaṁ dhammo appiyo amanāpo, kathāhaṁ paraṁ tena saṁyojeyyan’ti.


pli: So iti paṭisaṅkhāya attanā ca pāṇātipātā paṭivirato hoti, parañca pāṇātipātā veramaṇiyā samādapeti, pāṇātipātā veramaṇiyā ca vaṇṇaṁ bhāsati.


pli: Evamassāyaṁ kāyasamācāro tikoṭiparisuddho hoti.


pli: Puna caparaṁ, gahapatayo, ariyasāvako iti paṭisañcikkhati:


pli: ‘yo kho me adinnaṁ theyyasaṅkhātaṁ ādiyeyya, na metaṁ assa piyaṁ manāpaṁ.


pli: Ahañceva kho pana parassa adinnaṁ theyyasaṅkhātaṁ ādiyeyyaṁ, parassapi taṁ assa appiyaṁ amanāpaṁ.


pli: So iti paṭisaṅkhāya attanā ca adinnādānā paṭivirato hoti, parañca adinnādānā veramaṇiyā samādapeti, adinnādānā veramaṇiyā ca vaṇṇaṁ bhāsati.


pli: ‘yo kho me dāresu cārittaṁ āpajjeyya, na metaṁ assa piyaṁ manāpaṁ.


pli: Ahañceva kho pana parassa dāresu cārittaṁ āpajjeyyaṁ, parassapi taṁ assa appiyaṁ amanāpaṁ.


pli: So iti paṭisaṅkhāya attanā ca kāmesumicchācārā paṭivirato hoti, parañca kāmesumicchācārā veramaṇiyā samādapeti, kāmesumicchācārā veramaṇiyā ca vaṇṇaṁ bhāsati.


pli: ‘yo kho me musāvādena atthaṁ bhañjeyya, na metaṁ assa piyaṁ manāpaṁ.


pli: Ahañceva kho pana parassa musāvādena atthaṁ bhañjeyyaṁ, parassapi taṁ assa appiyaṁ amanāpaṁ.


pli: So iti paṭisaṅkhāya attanā ca musāvādā paṭivirato hoti, parañca musāvādā veramaṇiyā samādapeti, musāvādā veramaṇiyā ca vaṇṇaṁ bhāsati.


pli: Evamassāyaṁ vacīsamācāro tikoṭiparisuddho hoti.


pli: “yo kho maṁ pisuṇāya vācāya mitte bhindeyya, na metaṁ assa piyaṁ manāpaṁ.


pli: Ahañceva kho pana paraṁ pisuṇāya vācāya mitte bhindeyyaṁ, parassapi taṁ assa appiyaṁ amanāpaṁ …pe…


pli: evamassāyaṁ vacīsamācāro tikoṭiparisuddho hoti.


pli: “yo kho maṁ pharusāya vācāya samudācareyya, na metaṁ assa piyaṁ manāpaṁ.


pli: Ahañceva kho pana paraṁ pharusāya vācāya samudācareyyaṁ, parassapi taṁ assa appiyaṁ amanāpaṁ.


pli: Yo kho myāyaṁ dhammo …pe…


pli: Puna caparaṁ, gahapatayo, ariyasāvako iti paṭisañcikkhati:


pli: ‘yo kho maṁ samphabhāsena samphappalāpabhāsena samudācareyya, na metaṁ assa piyaṁ manāpaṁ.


pli: Ahañceva kho pana paraṁ samphabhāsena samphappalāpabhāsena samudācareyyaṁ, parassapi taṁ assa appiyaṁ amanāpaṁ.


pli: Yo kho myāyaṁ dhammo appiyo amanāpo, parassa peso dhammo appiyo amanāpo.


pli: Yo kho myāyaṁ dhammo appiyo amanāpo, kathāhaṁ paraṁ tena saṁyojeyyan’ti.


pli: So iti paṭisaṅkhāya attanā ca samphappalāpā paṭivirato hoti, parañca samphappalāpā veramaṇiyā samādapeti, samphappalāpā veramaṇiyā ca vaṇṇaṁ bhāsati.


pli: So buddhe aveccappasādena samannāgato hoti—


pli: itipi so bhagavā …pe… satthā devamanussānaṁ buddho bhagavāti;


pli: dhamme …pe…


pli: saṅghe aveccappasādena samannāgato hoti suppaṭipanno bhagavato sāvakasaṅgho …pe… anuttaraṁ puññakkhettaṁ lokassāti.


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Yato kho, gahapatayo, ariyasāvako imehi sattahi saddhammehi samannāgato hoti imehi catūhi ākaṅkhiyehi ṭhānehi, so ākaṅkhamāno attanāva attānaṁ byākareyya:


pli: ‘khīṇanirayomhi khīṇatiracchānayoni khīṇapettivisayo khīṇāpāyaduggativinipāto, sotāpannohamasmi avinipātadhammo niyato sambodhiparāyaṇo’”ti.


pli: Evaṁ vutte, veḷudvāreyyakā brāhmaṇagahapatikā bhagavantaṁ etadavocuṁ:


pli: “abhikkantaṁ, bho gotama …pe…


pli: ete mayaṁ bhavantaṁ gotamaṁ saraṇaṁ gacchāma dhammañca bhikkhusaṅghañca.


pli: Upāsake no bhavaṁ gotamo dhāretu ajjatagge pāṇupete saraṇaṁ gate”ti.


pli: Sattamaṁ.


title_pli: Saṁyutta Nikāya 55.70 7. Mahāpaññavagga

pli: Saṁyutta Nikāya 55.70


pli: 7. Mahāpaññavagga


pli: Lahupaññāsutta


pli: “… Lahupaññatāya saṁvattantī”ti.


pli: Navamaṁ.


title_pli: Saṁyutta Nikāya 55.71 7. Mahāpaññavagga

pli: Saṁyutta Nikāya 55.71


pli: Hāsapaññāsutta


pli: “… Hāsapaññatāya saṁvattantī”ti.


pli: Dasamaṁ.


title_pli: Saṁyutta Nikāya 55.72 7. Mahāpaññavagga

pli: Saṁyutta Nikāya 55.72


pli: Javanapaññāsutta


pli: “… Javanapaññatāya saṁvattantī”ti.


pli: Ekādasamaṁ.


title_pli: Saṁyutta Nikāya 55.73 7. Mahāpaññavagga

pli: Saṁyutta Nikāya 55.73


pli: Tikkhapaññāsutta


pli: “… Tikkhapaññatāya saṁvattantī”ti.


pli: Dvādasamaṁ.


title_pli: Saṁyutta Nikāya 55.74 7. Mahāpaññavagga

pli: Saṁyutta Nikāya 55.74


pli: 7. Mahāpaññavagga


pli: Nibbedhikapaññāsutta


pli: “… Nibbedhikapaññatāya saṁvattanti.


pli: Katame cattāro?


pli: Sappurisasaṁsevo, saddhammassavanaṁ, yonisomanasikāro, dhammānudhammappaṭipatti—


pli: ime kho, bhikkhave, cattāro dhammā bhāvitā bahulīkatā nibbedhikapaññatāya saṁvattantī”ti.


pli: Terasamaṁ.


pli: Mahāpaññavaggo sattamo.


pli: Tassuddānaṁ


pli: Mahā puthu vipula gambhīraṁ,


pli: Appamatta bhūri bāhullaṁ;


pli: Sīgha lahu hāsa javana,


pli: Tikkha nibbedhikāya cāti.


pli: Sotāpattisaṁyuttaṁ ekādasamaṁ.


title_pli: Saṁyutta Nikāya 55.8 1. Veḷudvāravagga

pli: Saṁyutta Nikāya 55.8


pli: 1. Veḷudvāravagga


pli: Paṭhamagiñjakāvasathasutta


pli: Evaṁ me sutaṁ—


pli: ekaṁ samayaṁ bhagavā ñātike viharati giñjakāvasathe.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Sāḷho nāma, bhante, bhikkhu kālaṅkato;


pli: tassa kā gati ko abhisamparāyo?


pli: Nandā nāma, bhante, bhikkhunī kālaṅkatā;


pli: tassā kā gati ko abhisamparāyo?


pli: Sudatto nāma, bhante, upāsako kālaṅkato;


pli: Sujātā nāma, bhante, upāsikā kālaṅkatā;


pli: tassā kā gati, ko abhisamparāyo”ti?


pli: “Sāḷho, ānanda, bhikkhu kālaṅkato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihāsi.


pli: Nandā, ānanda, bhikkhunī kālaṅkatā pañcannaṁ orambhāgiyānaṁ saṁyojanānaṁ parikkhayā opapātikā tattha parinibbāyinī anāvattidhammā tasmā lokā.


pli: Sudatto, ānanda, upāsako kālaṅkato tiṇṇaṁ saṁyojanānaṁ parikkhayā rāgadosamohānaṁ tanuttā sakadāgāmī; sakideva imaṁ lokaṁ āgantvā dukkhassantaṁ karissati.


pli: Sujātā, ānanda, upāsikā kālaṅkatā tiṇṇaṁ saṁyojanānaṁ parikkhayā sotāpannā avinipātadhammā niyatā sambodhiparāyaṇā.


pli: Anacchariyaṁ kho panetaṁ, ānanda, yaṁ manussabhūto kālaṁ kareyya;


pli: tasmiṁ tasmiñce maṁ kālaṅkate upasaṅkamitvā etamatthaṁ paṭipucchissatha. Vihesā pesā, ānanda, assa tathāgatassa.


pli: Tasmātihānanda, dhammādāsaṁ nāma dhammapariyāyaṁ desessāmi; yena samannāgato ariyasāvako ākaṅkhamāno attanāva attānaṁ byākareyya:


pli: ‘khīṇanirayomhi khīṇatiracchānayoni khīṇapettivisayo khīṇāpāyaduggativinipāto, sotāpannohamasmi avinipātadhammo niyato sambodhiparāyaṇo’.


pli: Katamo ca so, ānanda, dhammādāso dhammapariyāyo; yena samannāgato ariyasāvako ākaṅkhamāno attanāva attānaṁ byākareyya:


pli: ‘khīṇanirayomhi khīṇatiracchānayoni khīṇapettivisayo khīṇāpāyaduggativinipāto, sotāpannohamasmi avinipātadhammo niyato sambodhiparāyaṇo’?


pli: Idha, ānanda, ariyasāvako buddhe aveccappasādena samannāgato hoti—itipi so bhagavā …pe… satthā devamanussānaṁ buddho bhagavāti.


pli: Dhamme …pe…


pli: saṅghe …pe…


pli: ariyakantehi sīlehi samannāgato hoti akhaṇḍehi …pe… samādhisaṁvattanikehi.


pli: Ayaṁ kho so, ānanda, dhammādāso dhammapariyāyo;


pli: yena samannāgato ariyasāvako ākaṅkhamāno attanāva attānaṁ byākareyya:


pli: ‘khīṇanirayomhi khīṇatiracchānayoni khīṇapettivisayo khīṇāpāyaduggativinipāto, sotāpannohamasmi avinipātadhammo niyato sambodhiparāyaṇo’”ti.


pli: Aṭṭhamaṁ.


pli: (Tīṇipi suttantāni ekanidānāni.)


title_pli: Saṁyutta Nikāya 55.9 1. Veḷudvāravagga

pli: Saṁyutta Nikāya 55.9


pli: 1. Veḷudvāravagga


pli: Dutiyagiñjakāvasathasutta


pli: Ekamantaṁ nisinno kho āyasmā ānando bhagavantaṁ etadavoca:


pli: “asoko nāma, bhante, bhikkhu kālaṅkato;


pli: tassa kā gati, ko abhisamparāyo?


pli: Asokā nāma, bhante, bhikkhunī kālaṅkatā …pe…


pli: asoko nāma, bhante, upāsako kālaṅkato …pe…


pli: asokā nāma, bhante, upāsikā kālaṅkatā;


pli: tassā kā gati, ko abhisamparāyo”ti?


pli: “Asoko, ānanda, bhikkhu kālaṅkato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihāsi …pe…


pli: (purimaveyyākaraṇena ekanidānaṁ.)


pli: Ayaṁ kho so, ānanda, dhammādāso dhammapariyāyo;


pli: yena samannāgato ariyasāvako ākaṅkhamāno attanāva attānaṁ byākareyya:


pli: ‘khīṇanirayomhi khīṇatiracchānayoni khīṇapettivisayo khīṇāpāyaduggativinipāto, sotāpannohamasmi avinipātadhammo niyato sambodhiparāyaṇo’”ti.


pli: Navamaṁ.


title_pli: Saṁyutta Nikāya 56.1 1. Samādhivagga

pli: Saṁyutta Nikāya 56.1


pli: 1. Samādhivagga


pli: Samādhisutta


pli: Sāvatthinidānaṁ.


pli: …pe…


pli: “Samādhiṁ, bhikkhave, bhāvetha.


pli: Samāhito, bhikkhave, bhikkhu yathābhūtaṁ pajānāti.


pli: Kiñca yathābhūtaṁ pajānāti?


pli: ‘Idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Samādhiṁ, bhikkhave, bhāvetha.


pli: Tasmātiha, bhikkhave, ‘idaṁ dukkhan’ti yogo karaṇīyo, ‘ayaṁ dukkhasamudayo’ti yogo karaṇīyo, ‘ayaṁ dukkhanirodho’ti yogo karaṇīyo, ‘ayaṁ dukkhanirodhagāminī paṭipadā’ti yogo karaṇīyo”ti.


pli: Paṭhamaṁ.


title_pli: Saṁyutta Nikāya 56.10 1. Samādhivagga

pli: Saṁyutta Nikāya 56.10


pli: Tiracchānakathāsutta


pli: “Mā, bhikkhave, anekavihitaṁ tiracchānakathaṁ katheyyātha, seyyathidaṁ—


pli: rājakathaṁ corakathaṁ mahāmattakathaṁ senākathaṁ, bhayakathaṁ yuddhakathaṁ, annakathaṁ pānakathaṁ vatthakathaṁ sayanakathaṁ mālākathaṁ gandhakathaṁ, ñātikathaṁ yānakathaṁ gāmakathaṁ nigamakathaṁ nagarakathaṁ janapadakathaṁ itthikathaṁ sūrakathaṁ visikhākathaṁ kumbhaṭṭhānakathaṁ, pubbapetakathaṁ nānattakathaṁ, lokakkhāyikaṁ samuddakkhāyikaṁ itibhavābhavakathaṁ iti vā.


pli: Taṁ kissa hetu?


pli: Nesā, bhikkhave, kathā atthasaṁhitā nādibrahmacariyakā na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Kathentā ca kho tumhe, bhikkhave, ‘idaṁ dukkhan’ti katheyyātha, ‘ayaṁ dukkhasamudayo’ti katheyyātha, ‘ayaṁ dukkhanirodho’ti katheyyātha, ‘ayaṁ dukkhanirodhagāminī paṭipadā’ti katheyyātha.


pli: Esā, bhikkhave, kathā atthasaṁhitā, esā ādibrahmacariyakā, esā nibbidāya virāgāya nirodhāya upasamāya abhiññāya sambodhāya nibbānāya saṁvattati.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Dasamaṁ.


pli: Samādhivaggo paṭhamo.


pli: Tassuddānaṁ


pli: Samādhi paṭisallānā,


pli: kulaputtā apare duve;


pli: Samaṇabrāhmaṇā vitakkaṁ,


pli: cintā viggāhikā kathāti.


title_pli: Saṁyutta Nikāya 56.102 11. Pañcagatipeyyālavagga

pli: Saṁyutta Nikāya 56.102


pli: 11. Pañcagatipeyyālavagga


pli: Manussacutinirayasutta


pli: Atha kho bhagavā parittaṁ nakhasikhāyaṁ paṁsuṁ āropetvā bhikkhū āmantesi:


pli: “taṁ kiṁ maññatha, bhikkhave, katamaṁ nu kho bahutaraṁ—


pli: yo vāyaṁ mayā paritto nakhasikhāyaṁ paṁsu āropito, ayaṁ vā mahāpathavī”ti?


pli: “Etadeva, bhante, bahutaraṁ, yadidaṁ—


pli: mahāpathavī;


pli: appamattakāyaṁ bhagavatā paritto nakhasikhāyaṁ paṁsu āropito.


pli: Saṅkhampi na upeti, upanidhampi na upeti, kalabhāgampi na upeti mahāpathaviṁ upanidhāya bhagavatā paritto nakhasikhāyaṁ paṁsu āropito”ti.


pli: “Evameva kho, bhikkhave, appakā te sattā ye manussā cutā manussesu paccājāyanti; atha kho eteva bahutarā sattā ye manussā cutā niraye paccājāyanti …pe….


pli: Paṭhamaṁ.


title_pli: Saṁyutta Nikāya 56.103 11. Pañcagatipeyyālavagga

pli: Saṁyutta Nikāya 56.103


pli: Manussacutitiracchānasutta


pli: … “Evameva kho, bhikkhave, appakā te sattā ye manussā cutā manussesu paccājāyanti; atha kho eteva bahutarā sattā ye manussā cutā tiracchānayoniyā paccājāyanti …pe….


pli: Dutiyaṁ.


title_pli: Saṁyutta Nikāya 56.104 11. Pañcagatipeyyālavagga

pli: Saṁyutta Nikāya 56.104


pli: Manussacutipettivisayasutta


pli: … “Evameva kho, bhikkhave, appakā te sattā ye manussā cutā manussesu paccājāyanti; atha kho eteva bahutarā sattā ye manussā cutā pettivisaye paccājāyanti …pe….


pli: Tatiyaṁ.


title_pli: Saṁyutta Nikāya 56.105–107 11. Pañcagatipeyyālavagga

pli: Saṁyutta Nikāya 56.105–107


pli: 11. Pañcagatipeyyālavagga


pli: Manussacutidevanirayādisutta


pli: … “Evameva kho, bhikkhave, appakā te sattā ye manussā cutā devesu paccājāyanti; atha kho eteva bahutarā sattā ye manussā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Chaṭṭhaṁ.


title_pli: Saṁyutta Nikāya 56.108–110 11. Pañcagatipeyyālavagga

pli: Saṁyutta Nikāya 56.108–110


pli: Devacutinirayādisutta


pli: … “Evameva kho, bhikkhave, appakā te sattā ye devā cutā devesu paccājāyanti; atha kho eteva bahutarā sattā ye devā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Navamaṁ.


title_pli: Saṁyutta Nikāya 56.11 2. Dhammacakkappavattanavagga

pli: Saṁyutta Nikāya 56.11


pli: 2. Dhammacakkappavattanavagga


pli: Dhammacakkappavattanasutta


pli: Ekaṁ samayaṁ bhagavā bārāṇasiyaṁ viharati isipatane migadāye.


pli: Tatra kho bhagavā pañcavaggiye bhikkhū āmantesi:


pli: “Dveme, bhikkhave, antā pabbajitena na sevitabbā.


pli: Katame dve?


pli: Yo cāyaṁ kāmesu kāmasukhallikānuyogo hīno gammo pothujjaniko anariyo anatthasaṁhito, yo cāyaṁ attakilamathānuyogo dukkho anariyo anatthasaṁhito.


pli: Ete kho, bhikkhave, ubho ante anupagamma majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Katamā ca sā, bhikkhave, majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi sammāsaṅkappo sammāvācā sammākammanto sammāājīvo sammāvāyāmo sammāsati sammāsamādhi.


pli: Ayaṁ kho sā, bhikkhave, majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Idaṁ kho pana, bhikkhave, dukkhaṁ ariyasaccaṁ—


pli: jātipi dukkhā, jarāpi dukkhā, byādhipi dukkho, maraṇampi dukkhaṁ, appiyehi sampayogo dukkho, piyehi vippayogo dukkho, yampicchaṁ na labhati tampi dukkhaṁ—saṅkhittena pañcupādānakkhandhā dukkhā.


pli: Idaṁ kho pana, bhikkhave, dukkhasamudayaṁ ariyasaccaṁ—


pli: yāyaṁ taṇhā ponobbhavikā nandirāgasahagatā tatratatrābhinandinī, seyyathidaṁ—


pli: kāmataṇhā, bhavataṇhā, vibhavataṇhā.


pli: Idaṁ kho pana, bhikkhave, dukkhanirodhaṁ ariyasaccaṁ—


pli: yo tassāyeva taṇhāya asesavirāganirodho cāgo paṭinissaggo mutti anālayo.


pli: Idaṁ kho pana, bhikkhave, dukkhanirodhagāminī paṭipadā ariyasaccaṁ—


pli: ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: ‘Idaṁ dukkhaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhaṁ ariyasaccaṁ pariññeyyan’ti me, bhikkhave, pubbe …pe… udapādi.


pli: ‘Taṁ kho panidaṁ dukkhaṁ ariyasaccaṁ pariññātan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhasamudayaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhasamudayaṁ ariyasaccaṁ pahātabban’ti me, bhikkhave, pubbe …pe… udapādi.


pli: ‘Taṁ kho panidaṁ dukkhasamudayaṁ ariyasaccaṁ pahīnan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhaṁ ariyasaccaṁ sacchikātabban’ti me, bhikkhave, pubbe …pe… udapādi.


pli: ‘Taṁ kho panidaṁ dukkhanirodhaṁ ariyasaccaṁ sacchikatan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhagāminī paṭipadā ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvetabban’ti me, bhikkhave, pubbe …pe… udapādi.


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvitan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: Yāvakīvañca me, bhikkhave, imesu catūsu ariyasaccesu evaṁ tiparivaṭṭaṁ dvādasākāraṁ yathābhūtaṁ ñāṇadassanaṁ na suvisuddhaṁ ahosi, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Yato ca kho me, bhikkhave, imesu catūsu ariyasaccesu evaṁ tiparivaṭṭaṁ dvādasākāraṁ yathābhūtaṁ ñāṇadassanaṁ suvisuddhaṁ ahosi, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Ñāṇañca pana me dassanaṁ udapādi:


pli: ‘akuppā me vimutti, ayamantimā jāti, natthi dāni punabbhavo’”ti.


pli: Idamavoca bhagavā.


pli: Attamanā pañcavaggiyā bhikkhū bhagavato bhāsitaṁ abhinandunti.


pli: Imasmiñca pana veyyākaraṇasmiṁ bhaññamāne āyasmato koṇḍaññassa virajaṁ vītamalaṁ dhammacakkhuṁ udapādi:


pli: “yaṁ kiñci samudayadhammaṁ sabbaṁ taṁ nirodhadhamman”ti.


pli: Pavattite ca pana bhagavatā dhammacakke bhummā devā saddamanussāvesuṁ:


pli: “etaṁ bhagavatā bārāṇasiyaṁ isipatane migadāye anuttaraṁ dhammacakkaṁ pavattitaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Bhummānaṁ devānaṁ saddaṁ sutvā cātumahārājikā devā saddamanussāvesuṁ:


pli: “etaṁ bhagavatā bārāṇasiyaṁ isipatane migadāye anuttaraṁ dhammacakkaṁ pavattitaṁ, appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Cātumahārājikānaṁ devānaṁ saddaṁ sutvā tāvatiṁsā devā …pe…


pli: yāmā devā …pe…


pli: tusitā devā …pe…


pli: nimmānaratī devā …pe…


pli: paranimmitavasavattī devā …pe…


pli: brahmakāyikā devā saddamanussāvesuṁ:


pli: Itiha tena khaṇena tena layena tena muhuttena yāva brahmalokā saddo abbhuggacchi.


pli: Ayañca dasasahassilokadhātu saṅkampi sampakampi sampavedhi, appamāṇo ca uḷāro obhāso loke pāturahosi atikkamma devānaṁ devānubhāvanti.


pli: Atha kho bhagavā imaṁ udānaṁ udānesi:


pli: “aññāsi vata bho, koṇḍañño, aññāsi vata bho, koṇḍañño”ti.


pli: Iti hidaṁ āyasmato koṇḍaññassa “aññāsikoṇḍañño” tveva nāmaṁ ahosīti.


pli: Paṭhamaṁ.


title_pli: Saṁyutta Nikāya 56.111–113 11. Pañcagatipeyyālavagga

pli: Saṁyutta Nikāya 56.111–113


pli: 11. Pañcagatipeyyālavagga


pli: Devamanussanirayādisutta


pli: … “Evameva kho, bhikkhave, appakā te sattā ye devā cutā manussesu paccājāyanti; atha kho eteva bahutarā sattā ye devā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Dvādasamaṁ.


title_pli: Saṁyutta Nikāya 56.114–116 11. Pañcagatipeyyālavagga

pli: Saṁyutta Nikāya 56.114–116


pli: Nirayamanussanirayādisutta


pli: … “Evameva kho, bhikkhave, appakā te sattā ye nirayā cutā manussesu paccājāyanti; atha kho eteva bahutarā sattā ye nirayā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Pannarasamaṁ.


title_pli: Saṁyutta Nikāya 56.117–119 11. Pañcagatipeyyālavagga

pli: Saṁyutta Nikāya 56.117–119


pli: Nirayadevanirayādisutta


pli: … “Evameva kho, bhikkhave, appakā te sattā ye nirayā cutā devesu paccājāyanti; atha kho eteva bahutarā sattā ye nirayā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Aṭṭhārasamaṁ.


title_pli: Saṁyutta Nikāya 56.12 2. Dhammacakkappavattanavagga

pli: Saṁyutta Nikāya 56.12


pli: 2. Dhammacakkappavattanavagga


pli: Tathāgatasutta


pli: “‘Idaṁ dukkhaṁ ariyasaccan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhaṁ ariyasaccaṁ pariññeyyan’ti, bhikkhave, tathāgatānaṁ pubbe …pe… udapādi.


pli: ‘Taṁ kho panidaṁ dukkhaṁ ariyasaccaṁ pariññātan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhasamudayaṁ ariyasaccan’ti bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhasamudayaṁ ariyasaccaṁ pahātabban’ti, bhikkhave, tathāgatānaṁ pubbe …pe… udapādi.


pli: ‘Taṁ kho panidaṁ dukkhasamudayaṁ ariyasaccaṁ pahīnan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhaṁ ariyasaccan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhaṁ ariyasaccaṁ sacchikātabban’ti, bhikkhave, tathāgatānaṁ pubbe …pe… udapādi.


pli: ‘Taṁ kho panidaṁ dukkhanirodhaṁ ariyasaccaṁ sacchikatan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhagāminī paṭipadā ariyasaccan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvetabban’ti, bhikkhave, tathāgatānaṁ pubbe …pe… udapādi.


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvitan’ti, bhikkhave, tathāgatānaṁ pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādī”ti.


pli: Dutiyaṁ.


title_pli: Saṁyutta Nikāya 56.120–122 11. Pañcagatipeyyālavagga

pli: Saṁyutta Nikāya 56.120–122


pli: 11. Pañcagatipeyyālavagga


pli: Tiracchānamanussanirayādisutta


pli: … “Evameva kho, bhikkhave, appakā te sattā ye tiracchānayoniyā cutā manussesu paccājāyanti; atha kho eteva bahutarā sattā ye tiracchānayoniyā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Ekavīsatimaṁ.


title_pli: Saṁyutta Nikāya 56.123–125 11. Pañcagatipeyyālavagga

pli: Saṁyutta Nikāya 56.123–125


pli: Tiracchānadevanirayādisutta


pli: … “Evameva kho, bhikkhave, appakā te sattā ye tiracchānayoniyā cutā devesu paccājāyanti; atha kho eteva bahutarā sattā ye tiracchānayoniyā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Catuvīsatimaṁ.


title_pli: Saṁyutta Nikāya 56.126–128 11. Pañcagatipeyyālavagga

pli: Saṁyutta Nikāya 56.126–128


pli: Pettimanussanirayādisutta


pli: … “Evameva kho, bhikkhave, appakā te sattā ye pettivisayā cutā manussesu paccājāyanti; atha kho eteva bahutarā sattā ye pettivisayā cutā niraye paccājāyanti …pe… tiracchānayoniyā paccājāyanti …pe… pettivisaye paccājāyanti …pe….


pli: Sattavīsatimaṁ.


title_pli: Saṁyutta Nikāya 56.129–130 11. Pañcagatipeyyālavagga

pli: Saṁyutta Nikāya 56.129–130


pli: Pettidevanirayādisutta


pli: … “Evameva kho, bhikkhave, appakā te sattā ye pettivisayā cutā devesu paccājāyanti; atha kho eteva bahutarā sattā ye pettivisayā cutā niraye paccājāyanti …pe…


pli: evameva kho, bhikkhave, appakā te sattā ye pettivisayā cutā devesu paccājāyanti; atha kho eteva bahutarā sattā ye pettivisayā cutā tiracchānayoniyā paccājāyanti …pe….


pli: Ekūnatiṁsatimaṁ.


title_pli: Saṁyutta Nikāya 56.13 2. Dhammacakkappavattanavagga

pli: Saṁyutta Nikāya 56.13


pli: 2. Dhammacakkappavattanavagga


pli: Khandhasutta


pli: “Cattārimāni, bhikkhave, ariyasaccāni.


pli: Katamāni cattāri?


pli: Dukkhaṁ ariyasaccaṁ, dukkhasamudayaṁ ariyasaccaṁ, dukkhanirodhaṁ ariyasaccaṁ dukkhanirodhagāminī paṭipadā ariyasaccaṁ.


pli: Katamañca, bhikkhave, dukkhaṁ ariyasaccaṁ?


pli: ‘Pañcupādānakkhandhā’ tissa vacanīyaṁ, seyyathidaṁ—


pli: Idaṁ vuccati, bhikkhave, dukkhaṁ ariyasaccaṁ.


pli: Katamañca, bhikkhave, dukkhasamudayaṁ ariyasaccaṁ?


pli: Yāyaṁ taṇhā ponobbhavikā nandirāgasahagatā tatratatrābhinandinī, seyyathidaṁ—


pli: kāmataṇhā, bhavataṇhā, vibhavataṇhā.


pli: Idaṁ vuccati, bhikkhave, dukkhasamudayaṁ ariyasaccaṁ.


pli: Katamañca, bhikkhave, dukkhanirodhaṁ ariyasaccaṁ?


pli: Yo tassāyeva taṇhāya asesavirāganirodho cāgo paṭinissaggo mutti anālayo—


pli: idaṁ vuccati, bhikkhave, dukkhanirodhaṁ ariyasaccaṁ.


pli: Katamañca, bhikkhave, dukkhanirodhagāminī paṭipadā ariyasaccaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: idaṁ vuccati, bhikkhave, dukkhanirodhagāminī paṭipadā ariyasaccaṁ.


pli: Imāni kho, bhikkhave, cattāri ariyasaccāni.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Tatiyaṁ.


title_pli: Saṁyutta Nikāya 56.131 11. Pañcagatipeyyālavagga

pli: Saṁyutta Nikāya 56.131


pli: 11. Pañcagatipeyyālavagga


pli: Pettidevapettivisayasutta


pli: … “Evameva kho, bhikkhave, appakā te sattā ye pettivisayā cutā devesu paccājāyanti; atha kho eteva bahutarā sattā ye pettivisayā cutā pettivisaye paccājāyanti.


pli: Taṁ kissa hetu?


pli: Adiṭṭhattā, bhikkhave, catunnaṁ ariyasaccānaṁ.


pli: Katamesaṁ catunnaṁ?


pli: Dukkhassa ariyasaccassa, dukkhasamudayassa ariyasaccassa, dukkhanirodhassa ariyasaccassa, dukkhanirodhagāminiyā paṭipadāya ariyasaccassa.


pli: Tasmātiha, bhikkhave, ‘idaṁ dukkhan’ti yogo karaṇīyo, ‘ayaṁ dukkhasamudayo’ti yogo karaṇīyo, ‘ayaṁ dukkhanirodho’ti yogo karaṇīyo, ‘ayaṁ dukkhanirodhagāminī paṭipadā’ti yogo karaṇīyo”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Tiṁsatimaṁ.


pli: Pañcagatipeyyālavaggo ekādasamo.


pli: Tassuddānaṁ


pli: Manussato cutā chāpi,


pli: devā cutā nirayato;


pli: Tiracchānapettivisayā,


pli: tiṁsamatto gativaggoti.


pli: Saccasaṁyuttaṁ dvādasamaṁ.


pli: Mahāvaggo pañcamo.


pli: Maggabojjhaṅgaṁ satiyā,


pli: indriyaṁ sammappadhānaṁ;


pli: Baliddhipādānuruddhā,


pli: jhānānāpānasaṁyutaṁ;


pli: Sotāpatti saccañcāti,


pli: mahāvaggoti vuccatīti.


pli: Mahāvaggasaṁyuttapāḷi niṭṭhitā.


pli: Saṁyuttanikāyo samatto.


title_pli: Saṁyutta Nikāya 56.14 2. Dhammacakkappavattanavagga

pli: Saṁyutta Nikāya 56.14


pli: 2. Dhammacakkappavattanavagga


pli: Ajjhattikāyatanasutta


pli: “Cattārimāni, bhikkhave, ariyasaccāni.


pli: Katamāni cattāri?


pli: Dukkhaṁ ariyasaccaṁ, dukkhasamudayaṁ ariyasaccaṁ, dukkhanirodhaṁ ariyasaccaṁ, dukkhanirodhagāminī paṭipadā ariyasaccaṁ.


pli: Katamañca, bhikkhave, dukkhaṁ ariyasaccaṁ?


pli: ‘Cha ajjhattikāni āyatanānī’tissa vacanīyaṁ.


pli: Katamāni cha?


pli: Cakkhāyatanaṁ …pe… manāyatanaṁ—


pli: idaṁ vuccati, bhikkhave, dukkhaṁ ariyasaccaṁ.


pli: Katamañca, bhikkhave, dukkhasamudayaṁ ariyasaccaṁ?


pli: Yāyaṁ taṇhā ponobbhavikā nandirāgasahagatā tatratatrābhinandinī, seyyathidaṁ—kāmataṇhā, bhavataṇhā, vibhavataṇhā—


pli: idaṁ vuccati, bhikkhave, dukkhasamudayaṁ ariyasaccaṁ.


pli: Katamañca, bhikkhave, dukkhanirodhaṁ ariyasaccaṁ?


pli: Yo tassāyeva taṇhāya asesavirāganirodho cāgo paṭinissaggo mutti anālayo—


pli: idaṁ vuccati, bhikkhave, dukkhanirodhaṁ ariyasaccaṁ.


pli: Katamañca, bhikkhave, dukkhanirodhagāminī paṭipadā ariyasaccaṁ?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: idaṁ vuccati, bhikkhave, dukkhanirodhagāminī paṭipadā ariyasaccaṁ.


pli: Imāni kho, bhikkhave, cattāri ariyasaccāni.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Catutthaṁ.


title_pli: Saṁyutta Nikāya 56.15 2. Dhammacakkappavattanavagga

pli: Saṁyutta Nikāya 56.15


pli: 2. Dhammacakkappavattanavagga


pli: Paṭhamadhāraṇasutta


pli: “Dhāretha no tumhe, bhikkhave, mayā cattāri ariyasaccāni desitānī”ti?


pli: Evaṁ vutte, aññataro bhikkhu bhagavantaṁ etadavoca:


pli: “ahaṁ kho, bhante, dhāremi bhagavatā cattāri ariyasaccāni desitānī”ti.


pli: “Yathā kathaṁ pana tvaṁ, bhikkhu, dhāresi mayā cattāri ariyasaccāni desitānī”ti?


pli: “Dukkhaṁ khvāhaṁ, bhante, bhagavatā paṭhamaṁ ariyasaccaṁ desitaṁ dhāremi;


pli: dukkhasamudayaṁ khvāhaṁ, bhante, bhagavatā dutiyaṁ ariyasaccaṁ desitaṁ dhāremi;


pli: dukkhanirodhaṁ khvāhaṁ, bhante, bhagavatā tatiyaṁ ariyasaccaṁ desitaṁ dhāremi;


pli: dukkhanirodhagāminiṁ paṭipadaṁ khvāhaṁ, bhante, bhagavatā catutthaṁ ariyasaccaṁ desitaṁ dhāremi.


pli: Evaṁ khvāhaṁ, bhante, dhāremi bhagavatā cattāri ariyasaccāni desitānī”ti.


pli: “Sādhu sādhu, bhikkhu.


pli: Sādhu kho tvaṁ, bhikkhu, dhāresi mayā cattāri ariyasaccāni desitānīti.


pli: Dukkhaṁ kho, bhikkhu, mayā paṭhamaṁ ariyasaccaṁ desitaṁ, tathā naṁ dhārehi;


pli: dukkhasamudayaṁ kho, bhikkhu, mayā dutiyaṁ ariyasaccaṁ desitaṁ, tathā naṁ dhārehi;


pli: dukkhanirodhaṁ kho, bhikkhu, mayā tatiyaṁ ariyasaccaṁ desitaṁ, tathā naṁ dhārehi;


pli: dukkhanirodhagāminī paṭipadā kho, bhikkhu, mayā catutthaṁ ariyasaccaṁ desitaṁ, tathā naṁ dhārehi.


pli: Evaṁ kho, bhikkhu, dhārehi mayā cattāri ariyasaccāni desitānīti.


pli: Tasmātiha, bhikkhu, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Pañcamaṁ.


title_pli: Saṁyutta Nikāya 56.16 2. Dhammacakkappavattanavagga

pli: Saṁyutta Nikāya 56.16


pli: 2. Dhammacakkappavattanavagga


pli: Dutiyadhāraṇasutta


pli: “Dhāretha no tumhe, bhikkhave, mayā cattāri ariyasaccāni desitānī”ti?


pli: Evaṁ vutte, aññataro bhikkhu bhagavantaṁ etadavoca:


pli: “ahaṁ kho, bhante, dhāremi bhagavatā cattāri ariyasaccāni desitānī”ti.


pli: “Yathā kathaṁ pana tvaṁ, bhikkhu, dhāresi mayā cattāri ariyasaccāni desitānī”ti?


pli: “Dukkhaṁ khvāhaṁ, bhante, bhagavatā paṭhamaṁ ariyasaccaṁ desitaṁ dhāremi.


pli: Yo hi koci, bhante, samaṇo vā brāhmaṇo vā evaṁ vadeyya:


pli: ‘netaṁ dukkhaṁ paṭhamaṁ ariyasaccaṁ yaṁ samaṇena gotamena desitaṁ.


pli: Ahametaṁ dukkhaṁ paṭhamaṁ ariyasaccaṁ paccakkhāya aññaṁ dukkhaṁ paṭhamaṁ ariyasaccaṁ paññapessāmī’ti—


pli: netaṁ ṭhānaṁ vijjati.


pli: Dukkhasamudayaṁ khvāhaṁ, bhante, bhagavatā …pe…


pli: dukkhanirodhagāminiṁ paṭipadaṁ khvāhaṁ, bhante, bhagavatā catutthaṁ ariyasaccaṁ desitaṁ dhāremi.


pli: ‘netaṁ dukkhanirodhagāminī paṭipadā catutthaṁ ariyasaccaṁ yaṁ samaṇena gotamena desitaṁ.


pli: Ahametaṁ dukkhanirodhagāminiṁ paṭipadaṁ catutthaṁ ariyasaccaṁ paccakkhāya aññaṁ dukkhanirodhagāminiṁ paṭipadaṁ catutthaṁ ariyasaccaṁ paññapessāmī’ti—


pli: Evaṁ khvāhaṁ, bhante, dhāremi bhagavatā cattāri ariyasaccāni desitānī”ti.


pli: “Sādhu sādhu, bhikkhu.


pli: Sādhu kho tvaṁ, bhikkhu, dhāresi mayā cattāri ariyasaccāni desitānīti.


pli: Dukkhaṁ kho, bhikkhu, mayā paṭhamaṁ ariyasaccaṁ desitaṁ, tathā naṁ dhārehi.


pli: Yo hi koci, bhikkhu, samaṇo vā brāhmaṇo vā evaṁ vadeyya:


pli: Dukkhasamudayaṁ kho, bhikkhu …pe…


pli: dukkhanirodhaṁ kho, bhikkhu …pe…


pli: dukkhanirodhagāminī paṭipadā kho, bhikkhu, mayā catutthaṁ ariyasaccaṁ desitaṁ, tathā naṁ dhārehi.


pli: Evaṁ kho tvaṁ, bhikkhu, dhārehi mayā cattāri ariyasaccāni desitānīti.


pli: Tasmātiha, bhikkhu, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Chaṭṭhaṁ.


title_pli: Saṁyutta Nikāya 56.17 2. Dhammacakkappavattanavagga

pli: Saṁyutta Nikāya 56.17


pli: 2. Dhammacakkappavattanavagga


pli: Avijjāsutta


pli: Ekamantaṁ nisinno kho so bhikkhu bhagavantaṁ etadavoca:


pli: “‘avijjā, avijjā’ti, bhante, vuccati.


pli: Katamā nu kho, bhante, avijjā;


pli: kittāvatā ca avijjāgato hotī”ti?


pli: “Yaṁ kho, bhikkhu, dukkhe aññāṇaṁ, dukkhasamudaye aññāṇaṁ, dukkhanirodhe aññāṇaṁ, dukkhanirodhagāminiyā paṭipadāya aññāṇaṁ—


pli: ayaṁ vuccati, bhikkhu, avijjā;


pli: ettāvatā ca avijjāgato hotīti.


pli: Sattamaṁ.


title_pli: Saṁyutta Nikāya 56.18 2. Dhammacakkappavattanavagga

pli: Saṁyutta Nikāya 56.18


pli: Vijjāsutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “‘vijjā, vijjā’ti, bhante, vuccati.


pli: Katamā nu kho, bhante, vijjā;


pli: kittāvatā ca vijjāgato hotī”ti?


pli: “Yaṁ kho, bhikkhu, dukkhe ñāṇaṁ, dukkhasamudaye ñāṇaṁ, dukkhanirodhe ñāṇaṁ, dukkhanirodhagāminiyā paṭipadāya ñāṇaṁ—


pli: ayaṁ vuccati, bhikkhu, vijjā;


pli: ettāvatā ca vijjāgato hotīti.


pli: Tasmātiha, bhikkhu, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Aṭṭhamaṁ.


title_pli: Saṁyutta Nikāya 56.19 2. Dhammacakkappavattanavagga

pli: Saṁyutta Nikāya 56.19


pli: 2. Dhammacakkappavattanavagga


pli: Saṅkāsanasutta


pli: “‘Idaṁ dukkhaṁ ariyasaccan’ti, bhikkhave, mayā paññattaṁ.


pli: Tattha aparimāṇā vaṇṇā aparimāṇā byañjanā aparimāṇā saṅkāsanā:


pli: ‘itipidaṁ dukkhaṁ ariyasaccan’ti;


pli: idaṁ dukkhasamudayaṁ …pe…


pli: idaṁ dukkhanirodhaṁ …pe…


pli: ‘idaṁ dukkhanirodhagāminī paṭipadā ariyasaccan’ti, bhikkhave, mayā paññattaṁ.


pli: ‘itipidaṁ dukkhanirodhagāminī paṭipadā ariyasaccan’ti.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Navamaṁ.


title_pli: Saṁyutta Nikāya 56.2 1. Samādhivagga

pli: Saṁyutta Nikāya 56.2


pli: 1. Samādhivagga


pli: Paṭisallānasutta


pli: Paṭisallīno, bhikkhave, bhikkhu yathābhūtaṁ pajānāti.


pli: Kiñca yathābhūtaṁ pajānāti?


pli: ‘Idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Paṭisallāne, bhikkhave, yogamāpajjatha.


pli: Tasmātiha, bhikkhave, ‘idaṁ dukkhan’ti yogo karaṇīyo, ‘ayaṁ dukkhasamudayo’ti yogo karaṇīyo, ‘ayaṁ dukkhanirodho’ti yogo karaṇīyo, ‘ayaṁ dukkhanirodhagāminī paṭipadā’ti yogo karaṇīyo”ti.


pli: Dutiyaṁ.


title_pli: Saṁyutta Nikāya 56.20 2. Dhammacakkappavattanavagga

pli: Saṁyutta Nikāya 56.20


pli: 2. Dhammacakkappavattanavagga


pli: Tathasutta


pli: “Cattārimāni, bhikkhave, tathāni avitathāni anaññathāni.


pli: Katamāni cattāri?


pli: ‘Idaṁ dukkhan’ti, bhikkhave, tathametaṁ avitathametaṁ anaññathametaṁ;


pli: ‘ayaṁ dukkhasamudayo’ti tathametaṁ avitathametaṁ anaññathametaṁ;


pli: ‘ayaṁ dukkhanirodho’ti tathametaṁ avitathametaṁ anaññathametaṁ;


pli: ‘ayaṁ dukkhanirodhagāminī paṭipadā’ti tathametaṁ avitathametaṁ anaññathametaṁ—


pli: imāni kho, bhikkhave, cattāri tathāni avitathāni anaññathāni.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Dasamaṁ.


pli: Dhammacakkappavattanavaggo dutiyo.


pli: Tassuddānaṁ


pli: Dhammacakkaṁ tathāgataṁ,


pli: khandhā āyatanena ca;


pli: Dhāraṇā ca dve avijjā,


pli: vijjā saṅkāsanā tathāti.


title_pli: Saṁyutta Nikāya 56.21 3. Koṭigāmavagga

pli: Saṁyutta Nikāya 56.21


pli: 3. Koṭigāmavagga


pli: Paṭhamakoṭigāmasutta


pli: Ekaṁ samayaṁ bhagavā vajjīsu viharati koṭigāme.


pli: Tatra kho bhagavā bhikkhū āmantesi:


pli: “catunnaṁ, bhikkhave, ariyasaccānaṁ ananubodhā appaṭivedhā evamidaṁ dīghamaddhānaṁ sandhāvitaṁ saṁsaritaṁ mamañceva tumhākañca.


pli: Katamesaṁ catunnaṁ?


pli: Dukkhassa, bhikkhave, ariyasaccassa ananubodhā appaṭivedhā evamidaṁ dīghamaddhānaṁ sandhāvitaṁ saṁsaritaṁ mamañceva tumhākañca.


pli: Dukkhasamudayassa ariyasaccassa …pe…


pli: dukkhanirodhassa ariyasaccassa …pe…


pli: dukkhanirodhagāminiyā paṭipadāya ariyasaccassa ananubodhā appaṭivedhā evamidaṁ dīghamaddhānaṁ sandhāvitaṁ saṁsaritaṁ mamañceva tumhākañca.


pli: Tayidaṁ, bhikkhave, dukkhaṁ ariyasaccaṁ anubuddhaṁ paṭividdhaṁ, dukkhasamudayaṁ ariyasaccaṁ anubuddhaṁ paṭividdhaṁ, dukkhanirodhaṁ ariyasaccaṁ anubuddhaṁ paṭividdhaṁ, dukkhanirodhagāminī paṭipadā ariyasaccaṁ anubuddhaṁ paṭividdhaṁ; ucchinnā bhavataṇhā, khīṇā bhavanetti; natthi dāni punabbhavo”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Catunnaṁ ariyasaccānaṁ,


pli: Yathābhūtaṁ adassanā;


pli: Saṁsitaṁ dīghamaddhānaṁ,


pli: Tāsu tāsveva jātisu.


pli: Tāni etāni diṭṭhāni,


pli: bhavanetti samūhatā;


pli: Ucchinnaṁ mūlaṁ dukkhassa,


pli: natthi dāni punabbhavo”ti.


pli: Paṭhamaṁ.


title_pli: Saṁyutta Nikāya 56.22 3. Koṭigāmavagga

pli: Saṁyutta Nikāya 56.22


pli: 3. Koṭigāmavagga


pli: Dutiyakoṭigāmasutta


pli: “Ye hi keci, bhikkhave, samaṇā vā brāhmaṇā vā ‘idaṁ dukkhan’ti yathābhūtaṁ nappajānanti, ‘ayaṁ dukkhasamudayo’ti yathābhūtaṁ nappajānanti, ‘ayaṁ dukkhanirodho’ti yathābhūtaṁ nappajānanti, ‘ayaṁ dukkhanirodhagāminī paṭipadā’ti yathābhūtaṁ nappajānanti,


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā ‘idaṁ dukkhan’ti yathābhūtaṁ pajānanti, ‘ayaṁ dukkhasamudayo’ti yathābhūtaṁ pajānanti, ‘ayaṁ dukkhanirodho’ti yathābhūtaṁ pajānanti, ‘ayaṁ dukkhanirodhagāminī paṭipadā’ti yathābhūtaṁ pajānanti,


pli: te kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Ye dukkhaṁ nappajānanti,


pli: atho dukkhassa sambhavaṁ;


pli: Yattha ca sabbaso dukkhaṁ,


pli: asesaṁ uparujjhati.


pli: Tañca maggaṁ na jānanti,


pli: Dukkhūpasamagāminaṁ;


pli: Cetovimuttihīnā te,


pli: Atho paññāvimuttiyā;


pli: Abhabbā te antakiriyāya,


pli: Te ve jātijarūpagā.


pli: Ye ca dukkhaṁ pajānanti,


pli: Tañca maggaṁ pajānanti,


pli: dukkhūpasamagāminaṁ;


pli: Cetovimuttisampannā,


pli: atho paññāvimuttiyā;


pli: Bhabbā te antakiriyāya,


pli: na te jātijarūpagā”ti.


pli: Dutiyaṁ.


title_pli: Saṁyutta Nikāya 56.23 3. Koṭigāmavagga

pli: Saṁyutta Nikāya 56.23


pli: 3. Koṭigāmavagga


pli: Sammāsambuddhasutta


pli: Sāvatthinidānaṁ.


pli: Cattārimāni, bhikkhave, ariyasaccāni.


pli: Katamāni cattāri?


pli: Dukkhaṁ ariyasaccaṁ …pe… dukkhanirodhagāminī paṭipadā ariyasaccaṁ—


pli: imāni kho, bhikkhave, cattāri ariyasaccāni.


pli: Imesaṁ kho, bhikkhave, catunnaṁ ariyasaccānaṁ yathābhūtaṁ abhisambuddhattā tathāgato ‘arahaṁ sammāsambuddho’ti vuccati.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Tatiyaṁ.


title_pli: Saṁyutta Nikāya 56.24 3. Koṭigāmavagga

pli: Saṁyutta Nikāya 56.24


pli: Arahantasutta


pli: “Ye hi keci, bhikkhave, atītamaddhānaṁ arahanto sammāsambuddhā yathābhūtaṁ abhisambujjhiṁsu, sabbe te cattāri ariyasaccāni yathābhūtaṁ abhisambujjhiṁsu.


pli: Ye hi keci, bhikkhave, anāgatamaddhānaṁ arahanto sammāsambuddhā yathābhūtaṁ abhisambujjhissanti, sabbe te cattāri ariyasaccāni yathābhūtaṁ abhisambujjhissanti.


pli: Ye hi keci, bhikkhave, etarahi arahanto sammāsambuddhā yathābhūtaṁ abhisambujjhanti, sabbe te cattāri ariyasaccāni yathābhūtaṁ abhisambujjhanti.


pli: Dukkhaṁ ariyasaccaṁ, dukkhasamudayaṁ ariyasaccaṁ, dukkhanirodhaṁ ariyasaccaṁ, dukkhanirodhagāminī paṭipadā ariyasaccaṁ.


pli: Ye hi, keci, bhikkhave, atītamaddhānaṁ arahanto sammāsambuddhā yathābhūtaṁ abhisambujjhiṁsu …pe…


pli: abhisambujjhissanti …


pli: abhisambujjhanti, sabbe te imāni cattāri ariyasaccāni yathābhūtaṁ abhisambujjhanti.


pli: Catutthaṁ.


title_pli: Saṁyutta Nikāya 56.25 3. Koṭigāmavagga

pli: Saṁyutta Nikāya 56.25


pli: 3. Koṭigāmavagga


pli: Āsavakkhayasutta


pli: “Jānatohaṁ, bhikkhave, passato āsavānaṁ khayaṁ vadāmi, no ajānato apassato.


pli: Kiñca, bhikkhave, jānato passato āsavānaṁ khayo hoti?


pli: ‘Idaṁ dukkhan’ti, bhikkhave, jānato passato āsavānaṁ khayo hoti, ‘ayaṁ dukkhasamudayo’ti jānato passato āsavānaṁ khayo hoti, ‘ayaṁ dukkhanirodho’ti jānato passato āsavānaṁ khayo hoti, ‘ayaṁ dukkhanirodhagāminī paṭipadā’ti jānato passato āsavānaṁ khayo hoti.


pli: Evaṁ kho, bhikkhave, jānato evaṁ passato āsavānaṁ khayo hoti.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Pañcamaṁ.


title_pli: Saṁyutta Nikāya 56.26 3. Koṭigāmavagga

pli: Saṁyutta Nikāya 56.26


pli: Mittasutta


pli: “Ye hi keci, bhikkhave, anukampeyyātha, ye ca sotabbaṁ maññeyyuṁ—mittā vā amaccā vā ñātī vā sālohitā vā—te vo, bhikkhave, catunnaṁ ariyasaccānaṁ yathābhūtaṁ abhisamayāya samādapetabbā nivesetabbā patiṭṭhāpetabbā.


pli: Katamesaṁ catunnaṁ?


pli: Dukkhassa ariyasaccassa, dukkhasamudayassa ariyasaccassa, dukkhanirodhassa ariyasaccassa, dukkhanirodhagāminiyā paṭipadāya ariyasaccassa.


pli: Ye hi keci, bhikkhave, anukampeyyātha, ye ca sotabbaṁ maññeyyuṁ—mittā vā amaccā vā ñātī vā sālohitā vā—te vo, bhikkhave, imesaṁ catunnaṁ ariyasaccānaṁ yathābhūtaṁ abhisamayāya samādapetabbā nivesetabbā patiṭṭhāpetabbā.


pli: Chaṭṭhaṁ.


title_pli: Saṁyutta Nikāya 56.27 3. Koṭigāmavagga

pli: Saṁyutta Nikāya 56.27


pli: Tathasutta


pli: “Cattārimāni, bhikkhave, ariyasaccāni.


pli: Katamāni cattāri?


pli: Dukkhaṁ ariyasaccaṁ, dukkhasamudayaṁ ariyasaccaṁ, dukkhanirodhaṁ ariyasaccaṁ, dukkhanirodhagāminī paṭipadā ariyasaccaṁ—


pli: imāni kho, bhikkhave, cattāri ariyasaccāni tathāni avitathāni anaññathāni;


pli: tasmā ‘ariyasaccānī’ti vuccanti.


pli: Sattamaṁ.


title_pli: Saṁyutta Nikāya 56.28 3. Koṭigāmavagga

pli: Saṁyutta Nikāya 56.28


pli: 3. Koṭigāmavagga


pli: Lokasutta


pli: Dukkhaṁ ariyasaccaṁ, dukkhasamudayaṁ ariyasaccaṁ, dukkhanirodhaṁ ariyasaccaṁ, dukkhanirodhagāminī paṭipadā ariyasaccaṁ.


pli: Sadevake loke samārake sabrahmake sassamaṇabrāhmaṇiyā pajāya sadevamanussāya tathāgato ariyo;


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Aṭṭhamaṁ.


title_pli: Saṁyutta Nikāya 56.29 3. Koṭigāmavagga

pli: Saṁyutta Nikāya 56.29


pli: Pariññeyyasutta


pli: imāni kho, bhikkhave, cattāri ariyasaccāni.


pli: Imesaṁ kho, bhikkhave, catunnaṁ ariyasaccānaṁ atthi ariyasaccaṁ pariññeyyaṁ, atthi ariyasaccaṁ pahātabbaṁ, atthi ariyasaccaṁ sacchikātabbaṁ, atthi ariyasaccaṁ bhāvetabbaṁ.


pli: Katamañca, bhikkhave, ariyasaccaṁ pariññeyyaṁ?


pli: Dukkhaṁ, bhikkhave, ariyasaccaṁ pariññeyyaṁ, dukkhasamudayaṁ ariyasaccaṁ pahātabbaṁ, dukkhanirodhaṁ ariyasaccaṁ sacchikātabbaṁ, dukkhanirodhagāminī paṭipadā ariyasaccaṁ bhāvetabbaṁ.


pli: Navamaṁ.


title_pli: Saṁyutta Nikāya 56.3 1. Samādhivagga

pli: Saṁyutta Nikāya 56.3


pli: 1. Samādhivagga


pli: Paṭhamakulaputtasutta


pli: “Ye hi keci, bhikkhave, atītamaddhānaṁ kulaputtā sammā agārasmā anagāriyaṁ pabbajiṁsu, sabbe te catunnaṁ ariyasaccānaṁ yathābhūtaṁ abhisamayāya.


pli: Ye hi keci, bhikkhave, anāgatamaddhānaṁ kulaputtā sammā agārasmā anagāriyaṁ pabbajissanti, sabbe te catunnaṁ ariyasaccānaṁ yathābhūtaṁ abhisamayāya.


pli: Ye hi keci, bhikkhave, etarahi kulaputtā sammā agārasmā anagāriyaṁ pabbajanti, sabbe te catunnaṁ ariyasaccānaṁ yathābhūtaṁ abhisamayāya.


pli: Katamesaṁ catunnaṁ?


pli: Dukkhassa ariyasaccassa dukkhasamudayassa ariyasaccassa dukkhanirodhassa ariyasaccassa dukkhanirodhagāminiyā paṭipadāya ariyasaccassa.


pli: Ye hi keci, bhikkhave, atītamaddhānaṁ kulaputtā sammā agārasmā anagāriyaṁ pabbajiṁsu …pe…


pli: pabbajissanti …pe…


pli: pabbajanti, sabbe te imesaṁyeva catunnaṁ ariyasaccānaṁ yathābhūtaṁ abhisamayāya.


pli: Tasmātiha, bhikkhave, ‘idaṁ dukkhan’ti yogo karaṇīyo, ‘ayaṁ dukkhasamudayo’ti yogo karaṇīyo, ‘ayaṁ dukkhanirodho’ti yogo karaṇīyo, ‘ayaṁ dukkhanirodhagāminī paṭipadā’ti yogo karaṇīyo”ti.


pli: Tatiyaṁ.


title_pli: Saṁyutta Nikāya 56.30 3. Koṭigāmavagga

pli: Saṁyutta Nikāya 56.30


pli: 3. Koṭigāmavagga


pli: Gavampatisutta


pli: Ekaṁ samayaṁ sambahulā therā bhikkhū cetesu viharanti sahañcanike.


pli: Tena kho pana samayena sambahulānaṁ therānaṁ bhikkhūnaṁ pacchābhattaṁ piṇḍapātapaṭikkantānaṁ maṇḍalamāḷe sannisinnānaṁ sannipatitānaṁ ayamantarākathā udapādi:


pli: “yo nu kho, āvuso, dukkhaṁ passati dukkhasamudayampi so passati, dukkhanirodhampi passati, dukkhanirodhagāminiṁ paṭipadampi passatī”ti.


pli: Evaṁ vutte, āyasmā gavampati thero bhikkhū etadavoca:


pli: “sammukhā metaṁ, āvuso, bhagavato sutaṁ, sammukhā paṭiggahitaṁ:


pli: ‘yo, bhikkhave, dukkhaṁ passati dukkhasamudayampi so passati, dukkhanirodhampi passati, dukkhanirodhagāminiṁ paṭipadampi passati.


pli: Yo dukkhasamudayaṁ passati dukkhampi so passati, dukkhanirodhampi passati, dukkhanirodhagāminiṁ paṭipadampi passati.


pli: Yo dukkhanirodhaṁ passati dukkhampi so passati, dukkhasamudayampi passati, dukkhanirodhagāminiṁ paṭipadampi passati.


pli: Yo dukkhanirodhagāminiṁ paṭipadaṁ passati dukkhampi so passati, dukkhasamudayampi passati, dukkhanirodhampi passatī’”ti.


pli: Dasamaṁ.


pli: Koṭigāmavaggo tatiyo.


pli: Tassuddānaṁ


pli: Dve vajjī sammāsambuddho,


pli: arahaṁ āsavakkhayo;


pli: Mittaṁ tathā ca loko ca,


pli: pariññeyyaṁ gavampatīti.


title_pli: Saṁyutta Nikāya 56.31 4. Sīsapāvanavagga

pli: Saṁyutta Nikāya 56.31


pli: 4. Sīsapāvanavagga


pli: Sīsapāvanasutta


pli: Ekaṁ samayaṁ bhagavā kosambiyaṁ viharati sīsapāvane.


pli: Atha kho bhagavā parittāni sīsapāpaṇṇāni pāṇinā gahetvā bhikkhū āmantesi:


pli: “Taṁ kiṁ maññatha, bhikkhave,


pli: katamaṁ nu kho bahutaraṁ—


pli: yāni vā mayā parittāni sīsapāpaṇṇāni pāṇinā gahitāni yadidaṁ upari sīsapāvane”ti?


pli: “Appamattakāni, bhante, bhagavatā parittāni sīsapāpaṇṇāni pāṇinā gahitāni;


pli: atha kho etāneva bahutarāni yadidaṁ upari sīsapāvane”ti.


pli: “Evameva kho, bhikkhave, etadeva bahutaraṁ yaṁ vo mayā abhiññāya anakkhātaṁ.


pli: Kasmā cetaṁ, bhikkhave, mayā anakkhātaṁ?


pli: Na hetaṁ, bhikkhave, atthasaṁhitaṁ nādibrahmacariyakaṁ na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati;


pli: tasmā taṁ mayā anakkhātaṁ.


pli: Kiñca, bhikkhave, mayā akkhātaṁ?


pli: ‘Idaṁ dukkhan’ti, bhikkhave, mayā akkhātaṁ, ‘ayaṁ dukkhasamudayo’ti mayā akkhātaṁ, ‘ayaṁ dukkhanirodho’ti mayā akkhātaṁ, ‘ayaṁ dukkhanirodhagāminī paṭipadā’ti mayā akkhātaṁ.


pli: Kasmā cetaṁ, bhikkhave, mayā akkhātaṁ?


pli: Etañhi, bhikkhave, atthasaṁhitaṁ etaṁ ādibrahmacariyakaṁ etaṁ nibbidāya virāgāya nirodhāya upasamāya abhiññāya sambodhāya nibbānāya saṁvattati;


pli: tasmā taṁ mayā akkhātaṁ.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Paṭhamaṁ.


title_pli: Saṁyutta Nikāya 56.32 4. Sīsapāvanavagga

pli: Saṁyutta Nikāya 56.32


pli: 4. Sīsapāvanavagga


pli: Khadirapattasutta


pli: “Yo, bhikkhave, evaṁ vadeyya:


pli: ‘ahaṁ dukkhaṁ ariyasaccaṁ yathābhūtaṁ anabhisamecca, dukkhasamudayaṁ ariyasaccaṁ yathābhūtaṁ anabhisamecca, dukkhanirodhaṁ ariyasaccaṁ yathābhūtaṁ anabhisamecca, dukkhanirodhagāminiṁ paṭipadaṁ ariyasaccaṁ yathābhūtaṁ anabhisamecca sammā dukkhassantaṁ karissāmī’ti—


pli: netaṁ ṭhānaṁ vijjati.


pli: Seyyathāpi, bhikkhave, yo evaṁ vadeyya:


pli: ‘ahaṁ khadirapattānaṁ vā saralapattānaṁ vā āmalakapattānaṁ vā puṭaṁ karitvā udakaṁ vā tālapattaṁ vā āharissāmī’ti—


pli: netaṁ ṭhānaṁ vijjati;


pli: evameva kho, bhikkhave, yo evaṁ vadeyya:


pli: ‘ahaṁ dukkhaṁ ariyasaccaṁ yathābhūtaṁ anabhisamecca …pe… dukkhanirodhagāminiṁ paṭipadaṁ ariyasaccaṁ yathābhūtaṁ anabhisamecca sammā dukkhassantaṁ karissāmī’ti—


pli: Yo ca kho, bhikkhave, evaṁ vadeyya:


pli: ‘ahaṁ dukkhaṁ ariyasaccaṁ yathābhūtaṁ abhisamecca, dukkhasamudayaṁ ariyasaccaṁ yathābhūtaṁ abhisamecca, dukkhanirodhaṁ ariyasaccaṁ yathābhūtaṁ abhisamecca, dukkhanirodhagāminiṁ paṭipadaṁ ariyasaccaṁ yathābhūtaṁ abhisamecca sammā dukkhassantaṁ karissāmī’ti—


pli: ṭhānametaṁ vijjati.


pli: ‘ahaṁ padumapattānaṁ vā palāsapattānaṁ vā māluvapattānaṁ vā puṭaṁ karitvā udakaṁ vā tālapattaṁ vā āharissāmī’ti—


pli: ṭhānametaṁ vijjati;


pli: ‘ahaṁ dukkhaṁ ariyasaccaṁ yathābhūtaṁ abhisamecca …pe… dukkhanirodhagāminiṁ paṭipadaṁ ariyasaccaṁ yathābhūtaṁ abhisamecca sammā dukkhassantaṁ karissāmī’ti—


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Dutiyaṁ.


title_pli: Saṁyutta Nikāya 56.33 4. Sīsapāvanavagga

pli: Saṁyutta Nikāya 56.33


pli: 4. Sīsapāvanavagga


pli: Daṇḍasutta


pli: “Seyyathāpi, bhikkhave, daṇḍo uparivehāsaṁ khitto sakimpi mūlena nipatati, sakimpi aggena nipatati;


pli: evameva kho, bhikkhave, avijjānīvaraṇā sattā taṇhāsaṁyojanā sandhāvantā saṁsarantā sakimpi asmā lokā paraṁ lokaṁ gacchanti, sakimpi parasmā lokā imaṁ lokaṁ āgacchanti.


pli: Taṁ kissa hetu?


pli: Adiṭṭhattā, bhikkhave, catunnaṁ ariyasaccānaṁ.


pli: Katamesaṁ catunnaṁ?


pli: Dukkhassa ariyasaccassa …pe… dukkhanirodhagāminiyā paṭipadāya ariyasaccassa.


pli: Tatiyaṁ.


title_pli: Saṁyutta Nikāya 56.34 4. Sīsapāvanavagga

pli: Saṁyutta Nikāya 56.34


pli: Celasutta


pli: “Āditte, bhikkhave, cele vā sīse vā kimassa karaṇīyan”ti?


pli: “Āditte, bhante, cele vā sīse vā, tasseva celassa vā sīsassa vā nibbāpanāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyan”ti.


pli: “Ādittaṁ, bhikkhave, celaṁ vā sīsaṁ vā ajjhupekkhitvā amanasikaritvā anabhisametānaṁ catunnaṁ ariyasaccānaṁ yathābhūtaṁ abhisamayāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Catutthaṁ.


title_pli: Saṁyutta Nikāya 56.35 4. Sīsapāvanavagga

pli: Saṁyutta Nikāya 56.35


pli: 4. Sīsapāvanavagga


pli: Sattisatasutta


pli: “Seyyathāpi, bhikkhave, puriso vassasatāyuko vassasatajīvī.


pli: Tamenaṁ evaṁ vadeyya:


pli: ‘ehambho purisa, pubbaṇhasamayaṁ taṁ sattisatena hanissanti, majjhanhikasamayaṁ sattisatena hanissanti, sāyanhasamayaṁ sattisatena hanissanti.


pli: So kho tvaṁ, ambho purisa, divase divase tīhi tīhi sattisatehi haññamāno vassasatāyuko vassasatajīvī vassasatassa accayena anabhisametāni cattāri ariyasaccāni abhisamessasī’ti.


pli: Atthavasikena, bhikkhave, kulaputtena alaṁ upagantuṁ.


pli: Taṁ kissa hetu?


pli: Anamataggoyaṁ, bhikkhave, saṁsāro;


pli: pubbā koṭi nappaññāyati sattippahārānaṁ asippahārānaṁ usuppahārānaṁ pharasuppahārānaṁ.


pli: Evañcetaṁ, bhikkhave, assa.


pli: Na kho panāhaṁ, bhikkhave, saha dukkhena, saha domanassena catunnaṁ ariyasaccānaṁ abhisamayaṁ vadāmi;


pli: api cāhaṁ, bhikkhave, sahāva sukhena, sahāva somanassena catunnaṁ ariyasaccānaṁ abhisamayaṁ vadāmi.


pli: Katamesaṁ catunnaṁ?


pli: Dukkhassa ariyasaccassa …pe… dukkhanirodhagāminiyā paṭipadāya ariyasaccassa.


pli: Tasmātiha, bhikkhave, ‘idaṁ dukkhan’ti yogo karaṇīyo …pe… ‘ayaṁ dukkhanirodhagāminī paṭipadā’ti yogo karaṇīyo”ti.


pli: Pañcamaṁ.


title_pli: Saṁyutta Nikāya 56.36 4. Sīsapāvanavagga

pli: Saṁyutta Nikāya 56.36


pli: 4. Sīsapāvanavagga


pli: Pāṇasutta


pli: “Seyyathāpi, bhikkhave, puriso yaṁ imasmiṁ jambudīpe tiṇakaṭṭhasākhāpalāsaṁ tacchetvā ekajjhaṁ saṁhareyya;


pli: ekajjhaṁ saṁharitvā sūlaṁ kareyya.


pli: Sūlaṁ karitvā ye mahāsamudde mahantakā pāṇā te mahantakesu sūlesu āvuneyya, ye mahāsamudde majjhimakā pāṇā te majjhimakesu sūlesu āvuneyya, ye mahāsamudde sukhumakā pāṇā te sukhumakesu sūlesu āvuneyya.


pli: Apariyādinnā ca, bhikkhave, mahāsamudde oḷārikā pāṇā assu.